‎(เนื้อหาทั้งหมดในภาพยนตร์เรื่องนี้ ‎ได้จากตำรวจ สื่อต่างๆ)
‎(หรือข้อมูลจากอินเทอร์เนต)
‎(วิดีโอและข้อความส่วนตัวได้จาก ‎ครอบครัวและเพื่อนๆ ของแชนแนน)
‎เบลล่า มานี่จ้ะ
‎ไงทุกคน ฉันชื่อแชนแนน วัตส์
‎ฉันอาศัยอยู่ที่เฟรดเดอริค โคโลราโด
‎พูด "หวัดดีซีซี" พูด "หวัดดีเบลส์"
‎"หวัดดีเบลส์"
‎ไม่ ลูกต้องพูดว่า "หวัดดีค่ะ"
‎"หวัดดีค่ะ"
‎แล้วก็...
‎เราต้องไม่ลืมดีเทอร์ นี่ดีเทอร์
‎โอเค พ่อจะไม่เล่นแล้วนะ ‎ถ้าลูกตกลงมาอยู่เรื่อย
‎ปาป้า!
‎ตอนคริสกับฉันแต่งงานกัน
‎เราย้ายมาอยู่ที่นี่หลังจากได้มาดู ‎เราหลงรักที่นี่เลย
‎เป็นที่ที่สวยมากในโคโลราโด
‎เราสร้างตัวกันที่นี่
‎คริสได้งานดีมาก บริษัทดูแลเขาดี
‎พวกเขาเคารพคริสซึ่งมันสำคัญมาก
‎ไม่ว่าคุณจะทำงานอะไร และเรารักที่นี่
‎วันนี้ฉันทำคุกกี้อิตาเลียน
‎ต้องระวังเพราะซีซีแพ้ของทุกอย่างที่เราชอบ
‎อย่างคุกกี้พิสตาชีโอ คุกกี้วอลนัต
‎ตาคนนี้จะเป็นคนล้างจานทั้งหมด
‎ผมเอง
‎ฉันชอบทำแล้วเขาเป็นคนล้าง
‎- ฉันทำทุกอย่าง ‎- ผมจะได้กินทีหลัง
‎เห็นไหม
‎เยี่ยม
‎เดี๋ยวเราจะมาพร้อมกับซีซีและเบลล่า
‎แล้วเรามาเชียร์ ‎"ลุยเลยสตีลเลอร์ส!" กัน
‎เพราะพวกแกชอบมาก
‎พูด "สตีลเลอร์สสู้!"
‎เอาล่ะทุกคน
‎ไว้ฉันมาคุยด้วยใหม่ บาย
‎(ผลงานภาพยนตร์สารคดีจาก NETFLIX)
‎(วันที่ 13 สิงหาคม)
‎(สายเรียกเข้าจากนิโคล แอตคินสัน ‎มีหนึ่งสายที่ไม่ได้รับ)
‎(มีสองสายที่ไม่ได้รับ)
‎(เวลา 8.55 น. - อยากรู้ว่า ‎เธอโอเคหรือเปล่า)
‎(เวลา 9.21 น. - เล่าให้ฟังหน่อย ‎ว่านัดเป็นยังไง)
‎(เวลา 11.46 น. - ฉันเป็นห่วงเธอมาก ‎เดี๋ยวไปหาที่บ้านนะ)
‎ฉันชื่อนิโคล ฉันโทรมา
‎เพราะว่าเป็นห่วงเพื่อนของฉัน
‎เมื่อคืนฉันไปส่งเธอที่บ้านตอนตีสอง
‎และตั้งแต่เช้าฉันยังติดต่อเธอไม่ได้เลย
‎ฉันไปที่บ้านเธอ แล้วรถยังจอดอยู่
‎แต่เธอไม่เปิดประตู ไม่รับโทรศัพท์
‎ไม่ตอบแมสเสจ
‎บ้านนี้มีลูกสาวสองคน อายุสามขวบกับสี่ขวบ
‎มันไม่มีการเคลื่อนไหวใดๆ ในบ้านเลย
‎เธอชื่ออะไรคะ
‎แชนแนน วัตส์
‎รับทราบค่ะ เราจะให้เจ้าหน้าที่ ‎ไปถึงเร็วที่สุดนะคะ
‎ฉันขอแนะนำว่า
‎คุณอย่าเข้าไปในบ้าน ‎หรือกระทำการใดๆ โดยเด็ดขาด
‎- คุณเป็นยังไงบ้างครับ ‎- หวัดดีค่ะ
‎- คุณคือนิโคลใช่ไหม ‎- ค่ะ
‎โอเค เกิดอะไรขึ้นครับ
‎เพื่อนของฉัน เราไปทำธุระนอกเมืองกัน ‎เมื่อสุดสัปดาห์ที่ผ่านมา
‎- ครับ ‎- ฉันมาส่งเธอ
‎เมื่อเช้ามืดตอนตีสอง ‎เธอมีอาการว้าวุ่นใจตลอดอาทิตย์
‎เธอไม่ดื่มไม่กินอะไร ‎จนเราต้องบังคับให้เธอกินอาหาร
‎แชนแนน อยู่บ้านหรือเปล่า
‎เธอมีนัดหมอวันนี้ช่วงเช้าเก้าโมง
‎แต่เธอไม่ได้ไปตามนัดของหมอ
‎โอเค ไม่รับโทรศัพท์ สามีกำลังมา
‎ใช่ค่ะ
‎คุณเข้าไปในบ้านไม่ได้ ‎นอกเสียจากว่าคุณเห็นสัญญาณของ...
‎ครับ ผมต้องรอจนกว่า ‎เจ้าบ้านจะอนุญาตให้เข้าไป
‎ปู่ย่าคงแวะมารับพวกเขาไป
‎มันเป็นไปได้ทั้งนั้น ‎เธออาจลืมโทรศัพท์หรือมันคงดับ
‎เป็นไงบ้างครับ ‎วันนี้คุณเห็นเพื่อนบ้านไหมครับ
‎ไม่เหรอครับ โอเค
‎ทำไม มีอะไรเหรอ
‎เราพยายามติดต่อเธอ
‎เหมือนเธอไม่ค่อยสบาย
‎พวกเขาเป็นห่วง
‎มันมีรหัสไหมแซนดี้ ‎สำหรับเปิดโรงรถจากด้านนอก
‎รหัสอะไร
‎นั่นพ่อแม่ของเธอ
‎แฟรงค์ รหัสโรงรถคืออะไร
‎บ้านของแชนแนน ตำรวจอยู่ที่นั่น
‎ผมเข้าไปไม่ได้ ‎แต่ถ้าพวกเขาอนุญาตให้คุณเข้าไป
‎ส่วนผมต้องให้เจ้าบ้านเป็นผู้อนุญาตให้เข้า
‎มันเกิดอะไรขึ้น
‎โอเค... คือเขาเป็นเจ้าบ้าน
‎เขาบอกฉันว่าแชนแนนอยู่บ้านเพื่อนผู้หญิง
‎- เรารู้ไหมว่าใคร ‎- เรารู้จักไหม
‎หรือมีเบอร์โทรไหม
‎เขาไม่ได้บอก
‎แชนแนน อยู่บ้านหรือเปล่าครับ ‎นี่เจ้าหน้าที่ตำรวจ ถ้ามีคนอยู่โปรดแสดงตัวด้วย
‎- นิกกี้ ‎- ฉันยังอยู่ พูดไปเรื่อยๆ
‎- ใช่ พูดสายไปเรื่อยๆ ‎- โอเค กำลังหลบทางให้
‎- สก็อตครับ สบายดีนะครับ ‎- เป็นไงบ้าง
‎นี่รถของเธอใช่ไหมครับ
‎- ครับ มีคันเดียว ‎- โอเค เธอขับคันนี้เหรอครับ
‎เราเข้าไปในบ้านได้ไหม
‎เขาเข้าได้
‎คือ มันขึ้นอยู่กับเขา ‎เขาเป็นเจ้าของบ้าน เพราะ...
‎นิกกี้ ฉันอนุญาตให้เธอ ‎เข้าไปในบ้านของลูกสาวฉัน
‎คริส ผมขอเข้าไปได้ไหม
‎- โอเค ‎- ครับผม
‎- ใช่ คุณเข้ามาได้ ‎- โอเค
‎ผมขออนุญาตตรวจบ้านนะครับ
‎คุณดูข้างบนแล้วเธอไม่อยู่ใช่ไหม
‎ผมอยากให้แน่ใจว่าเธอไม่หมดสติอยู่ ‎เธอป่วยเป็นเบาหวานหรือเปล่า
‎- ไม่ ถ้าน้ำตาลในเลือดเธอต่ำ... ‎- เดี๋ยวถามเธอ
‎พ่อแม่ของเธออยู่คนละรัฐหรือครับ
‎พวกเขาอยู่อีกฟากของประเทศ ‎ที่นอร์ทแคโรไลนา
‎ใช่ มันเลยเป็นไปไม่ได้
‎ผ้าห่มของเด็กๆ หายไป
‎ผ้าห่มที่พวกลูกๆ ติด ‎พวกแกจะไม่ยอมออกจากบ้านถ้าไม่มีมัน
‎โอเค
‎ไม่มีของอย่างอื่นหายใช่ไหมครับ ‎แค่ของใช้สำหรับทริปสั้นๆ ถูกไหม
‎- โทรศัพท์ของเธอ ‎- โทรศัพท์เธออยู่นี่หรือเปล่า
‎- เธอทำงานหรือเปล่า ‎- ใช่ เธอทำงานที่บ้าน
‎- ทำที่บ้านเหรอครับ ‎- เธอทำงาน มันสำคัญกับชีวิตเธอมาก
‎พอเปิดเครื่องติด มันคงแทบระเบิด
‎- โอ้ใช่ เชื่อผมเถอะ ‎- คริสก็พูดแบบนั้น
‎- มันปิดอยู่เหรอครับ ‎- ครับ
‎มันคือ 131, 18, 19
‎อันแรกคืออะไร
‎เครื่องแทบระเบิด
‎(เวลา 11.42 น. - เฮ่ โอเคไหมแม่ ‎ส่งเสียงให้รู้หน่อย)
‎(เวลา 12.00 น. - ช่วยโทรกลับผมได้ไหม)
‎เธอทำงานอะไร
‎เธอทำบริษัทไดเร็คเซลล์ ชื่อไธรฟ์
‎- ใช่กระเป๋าเธอหรือเปล่า ‎- นั่นกระเป๋าเธอ ยาอยู่ในนั้นไหม
‎เธอใช้นี่...
‎ยายังอยู่ในนี้
‎แล้วที่บ้านเคลื่อนที่ล่ะ
‎(วันโรคลูปัสโลก! #ลูปัส #พระเจ้าอวยพร)
‎หวัดดีทุกคน
‎เดี๋ยวฉันรอให้คนเข้ามาเพิ่มอีกหน่อย...
‎ฉันอยากเล่าเรื่องของฉันให้ทุกคนฟัง
‎ฉันเคยอยู่ในจุดที่รู้สึกไม่มั่นใจมานาน
‎ฉันเคยแต่งงาน
‎ผ่านการหย่าที่เลวร้าย
‎ความสัมพันธ์ครั้งนั้นทำร้ายฉันมาก
‎ทำให้ฉันสูญเสียความมั่นใจ ‎ทำฉันสูญเสียทุกอย่าง
‎มันทำฉันสูญเสียทุกอย่าง
‎แต่ฉันไม่ใช่คนชอบยอมแพ้
‎เป้าหมายของฉันคือการซื้อบ้าน
‎บ้านฉันไม่ได้รวย เราทำงานหนักเพื่อหามันมา
‎ฉันทำแต่งานๆๆ แล้วก็งาน
‎ฉันอายุ 25 ตอนสร้างบ้านหลังแรก
‎เป็นความสำเร็จที่ยิ่งใหญ่ที่สุดที่ฉันเคยทำได้
‎เพราะฉันทำได้ด้วยมือตัวเอง
‎ฉันทำสำเร็จเพราะทำงานหนักมาก
‎สิบปีต่อมา ฉันเปลี่ยนไป ‎จากคนที่เปี่ยมไปด้วยพลัง คนที่มีความสุขมากๆ
‎ผมฉันเริ่มร่วง
‎รู้สึกเหมือนเป็นหวัดตลอดเวลา
‎รู้สึกทุกข์มาก
‎ฉันได้รับการวินิจฉัยว่าป่วยเป็นโรคลูปัส ‎ซึ่งเป็นโรคเกี่ยวกับภูมิคุ้มกันของร่างกาย
‎ฉันผ่านช่วงเวลาที่มืดมนที่สุดของชีวิต ‎จากนั้นฉันได้พบคริส
‎ฉันไม่ขอพระเจ้าให้ประทานใครที่ดีกว่านี้อีกแล้ว
‎เธอเคยหมดสติหรือมีอาการชักไหม
‎ไม่ หมายถึงเธอ... เมื่อนานมาแล้ว
‎เธอรถชน เขาเชื่อว่านั่นเป็นสาเหตุ
‎แต่เธอใช้อิมิเทร็กซ์ ‎หรืออะไรนี่แหละรักษาไมเกรน
‎เดือนก่อนเธอใช้อิมิเทร็กซ์มากกว่าที่เคย
‎แต่เพราะเธอไปนอร์ทแคโรไลนา ‎แล้วอากาศชื้น
‎อะไรทำนองนั้น เธออยู่ที่นั่น ‎หกอาทิตย์แล้วเรากลับมา...
‎วันจันทร์หรือวันอังคาร แล้วเธอบินต่อ ‎ไปที่แอริโซนาตอนเช้าวันศุกร์
‎เธอกลับมาถึงเมื่อคืน ประมาณตีสอง
‎ไฟลต์ดีเลย์ เธออกมาตอนห้าทุ่ม ‎ถึงที่นี่ตีสอง
‎โอเค
‎ผมออกไปทำงานตอนเช้า ‎ประมาณตีห้าสิบห้า ตีห้าครึ่ง
‎- คุณทำงานอะไร ‎- ผมทำงานบริษัทน้ำมัน อนาดาร์โค
‎- คุณทำตำแหน่งอะไร ‎- ช่างคุมเครื่อง
‎แหวนแต่งงานเธออยู่ไหม
‎มันอยู่ที่โต๊ะข้างเตียงนอน
‎ไม่มีโน้ตหรืออะไร ‎วางข้างแหวนแต่งงานเลยเหรอ
‎ไม่มี
‎ฉันไม่ได้มีอยากมีแฟน
‎แล้วจู่ๆ ฉันได้รับคำขอเป็นเพื่อน
‎ฉันบอกว่า "อะไรเนี่ย ฉันไม่เคยเจอเขามาก่อน
‎เขาเป็นแค่เพื่อนบนเฟสบุ๊ค ฉันมีเพื่อนเป็นล้าน"
‎แต่เฟสบุ๊คอาจทำให้คุณได้เจอใครสักคนก็เป็นได้
‎ตอนฉันเจอคริส ฉันผลักไสเขา ‎เอาแต่หลบเขาตลอด
‎เขาไปส่องกล้องตรวจลำไส้ใหญ่กับฉัน
‎ฉันทรมานเขา ปฏิเสธเขา
‎แต่เขาก็ไม่ไปไหน
‎เขาไม่ไปไหน เพราะเขาคือคนที่ใช่
‎ผมไม่ขอใครที่ดีกว่านี้ให้เธออีกแล้ว
‎เขาทำให้เธอยิ้มและเธอทำให้เขายิ้ม
‎ให้พระเจ้าอวยพรทั้งคู่
‎ผมอยากบอกว่าผมรักทั้งคู่เลย พวกนายดูดีมาก
‎พี่มองหาผู้ชายดีๆ มาทั้งชีวิต
‎ผมไม่ขอใครที่ดีไปกว่านี้
‎รักทั้งคู่นะ
‎ตอนนี้เรามีลูกสองคน เราอยู่ที่โคโลราโด
‎และเขาคือสิ่งดีที่สุดในชีวิตของฉัน
‎อย่ากินเต่า!
‎อ๊า เขาได้เต่าแล้ว! เขาได้เต่าแล้ว!
‎มันแปลกมากจริงๆ
‎ผมไม่รู้ว่าต้องทำยังไง
‎ให้ผมขับดูรอบๆ ตามเส้นทางที่เธอใช้ประจำไหม
‎- ปกติเธอไปที่ไหน ‎- ผมหมายถึง...
‎ขับไปที่ที่เธอพาเด็กๆ ไปโรงเรียนเป็นประจำ
‎ผมรู้จักคนที่บ้านอยู่ทางโน้น... ‎คริสเทนอยู่ทางนั้น
‎มีอยู่ไม่กี่คน... ‎มีอยู่ไม่กี่เส้นทางที่ผมคิดว่าเธออาจไป
‎- เธอไปบ้านพวกเขาบ่อยไหม ‎- ไม่ค่อย แต่...
‎เพื่อนบ้านตรงนั้นบอกว่า ‎เขามีกล้องที่จับภาพตรงถนนได้
‎ตอนนี้มันอัดต่อเนื่องใช่ไหม
‎- ครับ ‎- อัดอยู่นะครับ
‎- ครับ ทุกการเคลื่อนไหว... ‎- โอเค มันจับความเคลื่อนไหว
‎ไม่ว่าความเคลื่อนไหวอะไร
‎ผมมีภาพรถขับผ่านจากถนนนี้ จากเส้นนี้
‎นี่เขาตอนตีห้าสิบเจ็ดนาที
‎ปกติผมจอดด้านข้าง จะได้เอาของลงง่ายๆ
‎มันง่ายกว่าขนทุกอย่างออกมา ‎ผมต้องเอาเครื่องมือต่างๆ เข้าบ้าน
‎เพราะถ้ามีการเคลื่อนไหว ‎อะไรข้างนอกนั่น ผมคงต้องมีภาพ
‎- ครับ ‎- เรามีเรื่องเมื่ออาทิตย์ก่อน
‎มีคนเข้ามาขโมยของในโรงรถอะไรทำนองนั้น
‎- แล้วผมต้องจอดรถกระบะ... ‎- ผมเห็นคุณจอดตรงนี้
‎ผมเห็นคนพยายามงัดด้วยไขควงปากแบน
‎- ตรงนั้น ‎- ใช่ เราไม่เห็นอะไร
‎- ไม่มีอะไรทั้งวันใช่ไหม ‎- ไม่ มีแค่นี้
‎เธอท้องอยู่ด้วยครับ
‎- อายุครรภ์เท่าไหร่ครับ ‎- สิบสี่ สิบห้าสัปดาห์
‎(นี่คือตอนที่คริสรู้เรื่อง)
‎(อุ๊ปส์... ‎เราทำมันอีกแล้ว)
‎เราทำมันอีกแล้ว
‎ผมชอบเสื้อตัวนี้
‎- จริงเหรอ ‎- จริง
‎เยี่ยมไปเลย
‎งั้นสีชมพูคือ...
‎- มันคือผลตรวจ ‎- ผมรู้
‎ผมแค่... สีชมพูจะเป็นผู้หญิงหรือเปล่า
‎ฉันไม่รู้
‎- มันแค่ผลตรวจ ‎- เยี่ยมเลย
‎คงเพราะคุณอยากได้ มันถึงเกิดขึ้น
‎ว้าว
‎ทายสิจ๊ะสาวๆ
‎ทายสิซีซี
‎มีน้องอยู่ในท้องของแม่
‎ท้อง... มีน้อง
‎ท้องของแม่จ้ะเด็กโง่
‎น้องอยู่ในท้องหนู
‎เด็กผู้ชาย คริสอยากได้ลูกชาย ‎ฉันอยากมีลูกชายให้เขา เขาจะได้ดีใจ
‎เราไปอัลตร้าซาวด์ครั้งแรก ‎ประมาณบ่ายสาม บ่ายสามสิบห้า
‎ฉันตื่นเต้นนิดหน่อย
‎เพราะทุกครั้งที่คุณไป คุณจะคิดว่า ‎"จะมีหนึ่งคน สองคน
‎หรือสามคนกันนะ"
‎เฮ่ เบลล่า ในท้องแม่มีน้องกี่คนจ๊ะ
‎ห้า
‎- โห! ‎- โห!
‎มีน้องเยอะเลย
‎ฉันไม่รู้จะบอกทุกคนว่าฉันโชคดีขนาดไหน
‎(เหตุการณ์ในชีวิต)
‎มีคนเคยบอกว่าฉันมีลูกไม่ได้
‎นั่นซีซีใช่ไหมจ๊ะเบลล่า
‎ไหนพูด "ซีซี" สิ
‎แต่ฉันได้ลูกสาวที่น่ารักสองคน ‎ฉันชอบเรียกว่าปิศาจน้อยตัวจิ๋ว
‎เธอดูช็อก
‎พูด "หวัดดี"
‎ซีซีอยู่ไม่สุกเลย
‎เบลล่าเริ่มโตพอจะรู้ว่า ‎เธอต้องการอะไรในชีวิต
‎เธออยากเป็น...
‎เอลซ่า ตอนเธอโตขึ้น
‎- เอาล่ะ ขอบคุณที่สละเวลา ‎- ขอบคุณมากครับ
‎- หวังว่าจะเจออะไร ‎- ใช่
‎ผมขอ...
‎ผมขอคุยกับเขาเพื่อขอข้อมูลบางอย่างเร็วๆ
‎- เขาไม่ได้แกล้งใช่ไหม ‎- ไม่ครับ
‎เขาไม่เคยหงุดหงิด
‎ไม่เคยยืนโยกไปโยกมา แล้วถ้าคุณดูนี่...
‎คุณจะไม่เคยเห็นเขาขนของจากโรงรถเลย
‎ครับ
‎ปกติเขาจะเงียบๆ เซื่องๆ ลองถามใครดูก็ได้
‎เขาไม่ค่อยพูด พอมาถึงที่นี่ก็พูดพล่าม
‎มันทำให้ผมสงสัยบางอย่าง
‎ใช่ครับ แต่ลองเป็นเขาตอนนี้สิครับ
‎ก็จริงครับ
‎เป็นใครก็คงกังวลจนทำอะไรไม่ถูก
‎คุณมีเพื่อนที่มีลูกอายุไล่ๆ กันไหมครับ
‎- มันยากใช่ไหมครับ ‎- ครับ มันยากจริงๆ
‎เราพยายาม... ผมพยายาม ‎นึกทุกเส้นทางที่ไปหาเพื่อน
‎นิกกี้รู้จักเยอะกว่า ‎เพราะเธอเป็นผู้หญิง... แล้วก็...
‎มันนึกไม่ออกแล้ว ‎ว่าจะไปหาเพื่อนที่ไหนอีก
‎- คุณอยากได้นามบัตรผมไหม ‎- ขอผมด้วยครับ
‎โทรมาเบอร์นี้ จะมีคนรับสาย ‎ตลอดทุกวัน 24 ชั่วโมง แล้วก็...
‎- โอเค เยี่ยม ‎- ผมจะฝากข้อมูลติดต่อเอาไว้
‎- เจ้าหน้าที่จะโทรกลับคุณทันที ‎- ขอบคุณครับ
‎- เอาล่ะ ขอบคุณครับ ‎- ขอบคุณครับ
‎ฉันเป็นห่วงจะแย่อยู่แล้ว ‎ไม่รู้เธออยู่ที่ไหน นี่ไม่ใช่นิสัยเธอเลย
‎มันไม่ปกติ ผมไม่รู้ว่าต้องทำยังไงแล้วตอนนี้
‎ถ้าพวกเขามีอันตราย ผมคงใจสลาย
‎(วันที่ 14 สิงหาคม)
‎(หายไปวันแรก)
‎(หายไปวันที่สอง)
‎นี่เจ้าหน้าที่กู๊ดแมน ‎สำนักงานตำรวจเมืองเฟรดเดอริค
‎ครับ นี่คริส วัตส์
‎เราพยายามกรอกข้อมูลเกี่ยวกับ ‎ภรรยาและลูกๆ ของคุณ
‎เพื่อประกาศเตือนออกไป
‎เบลล่า คุณรู้ส่วนสูง น้ำหนัก ‎สีผมและสีตาของเธอไหมครับ
‎ความสูงน่าจะ 100 เซนติเมตร
‎โอเค
‎น้ำหนักประมาณ 18 กิโลกรัม
‎ผมสีน้ำตาล ตาก็สีน้ำตาล
‎โอเค เธอมีแผลเป็น ปาน รอยสักไหมครับ
‎ไม่ครับ
‎โอเค แล้วเซเลสท์ล่ะครับ
‎เธอสูง... 93 เซนติเมตร
‎หนัก 16 กิโลกรัม ผมบลอนด์
‎- ตา ‎- ตาสีฮาเซล
‎สีฮาเซล
‎โอเค แล้วก็ไม่มีแผลเป็น ‎ปาน รอยสักใช่ไหมครับ
‎- ไม่มี ‎- โอเคครับ
‎แชนแนนมีแผลเป็น ปานหรือรอยสักไหมครับ
‎เธอมีแผลเป็นที่หน้าผาก มันจะขึ้นมานานๆ ครั้ง
‎เพราะรถชนเมื่อนานมาแล้ว แต่ไม่มีรอยสัก
‎โอเค ถ้าคุณมีเบาะแสอะไร ‎ติดต่อเราทันทีนะครับ
‎และถ้าคุณนึกอะไรออกที่พอช่วยเราได้
‎- โอเค ขอบคุณมากเลยครับ ‎- ไม่เป็นไรครับ บาย
‎บาย
‎สวัสดีค่ะ เจ้าหน้าที่เวนด์ ‎สำนักงานตำรวจเมืองเฟรดเดอริค
‎ก่อนหน้านี้เรามาแจกใบปลิวที่บ้านคณ
‎ค่ะ
‎- คุณเคยเห็นผู้หญิงคนนี้ไหมคะ ‎- โอ้พระเจ้า ผมเห็นเธอในเฟสบุ๊ค
‎เฟสบุ๊ค โอเค
‎- เธออาศัยอยู่แถวนี้เหรอคะ ‎- ใช่ค่ะ
‎ฉันจะคอยมองให้ค่ะ
‎ช่วงสองสามวันนี้มีอะไรผิดปกติไหมครับ
‎รถที่ไม่คุ้นตา เสียงประหลาด แสงแปลกๆ
‎มีรถกระบะตรงนี้เมื่อวานค่ะ
‎ตอนแรกฉันนึกว่าพวกคุณมาเมื่อวาน
‎- อาจจะมีคนแจ้งเกี่ยวกับ... ‎- โอเค
‎- ฉันไม่เคยเห็นคันนั้นมาก่อน ‎- เป็นกระบะแบบไหนครับ
‎เหมือนจะสีเทาเงิน
‎- อย่าถามว่ายี่ห้ออะไร ‎- โอเคครับ
‎หรือรุ่นอะไร แต่ตอนนั้นเป็นช่วงบ่ายแก่ๆ
‎คนพ่อมีรถกระบะคันใหญ่สีเทา
‎- แต่คันนี้เล็กกว่า ‎- โอเคครับ
‎เฮ่คริส เราต้องขอให้ทุกคนออกมาจากบ้านค่ะ
‎หลักๆ คือเราไม่ต้องการให้หมาสับสนกลิ่น
‎คุณทิ้งมันไว้ตรงนั้นได้ คุณทิ้งกล้องไว้ได้
‎ฉันเอาออกมาดีกว่า จะได้ไม่กวนพวกคุณ
‎เพราะกลิ่นฉัน... ใช่
‎มันมีชั้นบน ใช่ ห้องนอนทั้งหมดอยู่ข้างบน
‎ฉันอาจจะหัวโบราณ แต่นี่
‎ที่นี่ดูจะสะอาดเอี่ยมเกินปกติ
‎มันสะอาดจนน่าทึ่ง
‎- ช่วยบอกชื่อนามสกุลของคุณด้วยครับ ‎- ผมคริส วัตส์ ดับบลิว-เอ-ที-ที-เอส
‎คุณว่าเธอหนีไปหรือเปล่า
‎ตอนนี้ผมไม่อยากคิดอะไรทั้งนั้น
‎ผมหวังว่าเธอกับลูกๆ ‎ยังปลอดภัยอยู่ที่ไหนสักแห่ง
‎คือเธออาจจะหนีไปเฉยๆ ก็ได้ ไม่รู้สิ
‎แต่ถ้าใครพาเธอไป และทุกคนมีในอันตราย ‎ผมอยากได้พวกเขาคืนเดี๋ยวนี้
‎นี่อาจจะเป็นคำถามที่โหด แต่...
‎คุณทะเลาะกันก่อนที่เธอ ‎ออกจากบ้านไปหรือเปล่า
‎มันไม่ใช่การทะเลาะ ‎แต่เป็นการพูดอย่างมีอารมณ์มากกว่า
‎ผมขอพูดเท่านี้ ‎แต่มัน... ผมแค่อยากได้พวกเขาคืน
‎ตำรวจยังไม่มีข้อมูลใดๆ มากนักตอนนี้
‎เรารู้ว่าย่านนี้คือที่ที่แชนแนน วัตส์
‎และลูกสาวทั้งสองของเธออาศัยอยู่
‎เป็นที่สุดท้ายที่มีคนเห็นพวกเขาทั้งสามคน
‎- ให้ปิดประตูไหม ‎- ก็ได้ครับ
‎- คุณชอบแบบไหน ‎ - ยังไงก็ได้ครับ
‎เอาล่ะ มาเริ่มกันดีกว่า
‎ผมรู้ว่ามันยากที่จะพูดถึง
‎คุณเคยบอกว่ามีปากเสียงกัน
‎เรื่องชีวิตแต่งงานของคุณทั้งคู่
‎ช่วยเล่ารายละเอียดให้ผมฟังได้ไหมครับ
‎ผมบอกเธอเรื่องความรู้สึกของผมว่ารู้สึกยังไง
‎กับเรื่องที่เกิดขึ้นระหว่างเรา ‎ช่วงหกอาทิตย์สุดท้าย
‎เพราะเธอไปนอร์ทแคโรไลนา ‎แล้วผมอยู่ด้วยแค่อาทิตย์สุดท้าย
‎แต่แค่แยกกันอยู่ ‎เพื่อทบทวนว่าเราเป็นคนยังไง...
‎จริงๆ แล้ววิธีที่ดีที่สุดที่จะรู้ว่าคนๆ นั้นเป็นยังไง
‎- คือใช้เวลาแยกกันอยู่ ‎- ผมเห็นด้วย
‎ตอนเราอยู่ด้วยกัน มันรู้สึกได้ ‎ว่าไม่เหลือความตื่นเต้น
‎ผมรู้ว่ามันน้ำเน่า ‎แต่มันไม่ตื่นเต้นเร้าใจอีกแล้ว
‎ผมถึงอารมณ์เสีย
‎โอเค คุณอารมณ์เสียเหรอ
‎- ใช่ครับ ผมตะคอกแรงมาก ‎- ครับ
‎ย้อนกลับไปที่บทสนทนานั้น ‎คุณสามารถเชื่อมโยง
‎เรื่องที่คุณอารมณ์เสียร้องไห้...
‎กับเรื่องที่เราคุยกันตอนนี้ ‎ที่เธอและลูกๆ หายไปได้ไหม
‎ผมคิดนะ ว่าผมเป็นสาเหตุหรือเปล่า
‎ว่าผมทำให้เธอรู้สึกว่าต้องไปหรือเปล่า
‎บางทีเธออาจจะคิดว่า ‎"ฉันควรอยู่ที่นี่ต่อไปหรือเปล่า
‎ถ้าเขาไม่รักฉันแล้วฉันคงต้องไป"
‎(เจ็ดสัปดาห์ก่อนหน้า)
‎(เริ่มทริปนอร์ทแคโรไลนา 2018)
‎ซีซี!
‎ทางนี้ มาเร็ว
‎ลูกอยากเห็นเครื่องบินไหม
‎เบลล่า ซีซี พ่อของฉันและตัวฉัน ‎จะบินไปนอร์ทแคโรไลนาหกอาทิตย์
‎เราจะใช้เวลากับครอบครัว
‎กับเพื่อนๆ กับทุกๆ สิ่ง
‎แล้วคริสจะมาตอนปลายเดือนกรกฎาคม
‎สักวันคริสคงได้มาเที่ยวยาวๆ กับพวกเรา
‎เราจะบินแล้ว
‎(นอร์ทแคโรไลนา)
‎ใครเอ่ย
‎หวัดดี!
‎หวัดดีคุณยาย
‎ระวังจ้ะ อุ๊ยตายแล้ว
‎แฮปปี้เบิร์ธเดย์ทูยู
‎(แซนดี้ รูซเซค ‎แม่ของแชนแนน)
‎แฮปปี้เบิร์ธเดย์คุณยาย
‎เรื่อยๆ...
‎แฮปปี้เบิร์ธเดย์ทูยู
‎- เอาล่ะ! ‎- ว้าว!
‎หวัดดีครับ
‎- สวัสดีค่ะ ‎- คุณคือนิโคลใช่ไหม
‎เรากำลังออกมาจาก... ค่ะ
‎เจ้าหน้าที่เกร็ก เซตเนอร์ ‎จากสำนักงานสืบสวนโคโลราโด
‎โอเคค่ะ
‎เข้าใจว่าคุณกับแชนแนนเป็นเพื่อนสนิทกัน
‎ใช่ เราเจอกันบ่อยมาก เรามีลูกอายุไล่ๆ กัน
‎แชนแนนเคยพูดอะไร ‎ถึงความสัมพันธ์ของพวกเขาไหม
‎ฉันว่าน่าจะเป็นอาทิตย์ที่สองหรือที่สาม
‎เธออยู่นอร์ทแคโรไลนา
‎เธอทะเลาะกับแม่ของคริส
‎เพราะเธอไปเยี่ยมแม่ของคริสที่บ้าน
‎ซึ่งเป็นย่า เธอชื่อซินดี้
‎ซินดี้ซื้อไอศกรีม ‎ที่มีส่วนผสมทุกอย่างที่ซีซีแพ้
‎แชนแนนเลยขอซินดี้ "อย่าเอาให้ซีซี ‎เด็ดขาด เธอกินไม่ได้"
‎(คุณควรโทรหาพ่อคุณ บอกเขาว่าคุณไม่ชอบ)
‎(ที่วันนี้แม่คุณทำให้ลูกสาวเราเป็นอันตราย)
‎(เดี๋ยวโทรบอกพ่อว่าผมคิดยังไงกับเรื่องนี้)
‎(มันแย่มากเลยนะเพราะนี่คือลูกๆ)
‎ผมรู้ว่าแชนแนนกับซินดี้แม่ของคริส ‎ทะเลาะกันอีกแล้ว
‎เรื่องนี้ซินดี้เล่าว่าซีซีมีอาการแพ้อาหาร
‎แชนแนนไปที่ห้องนั่งเล่นและตะโกนใส่ซินดี้
‎บอกว่าซินดี้พยายามฆ่าลูกเธออะไรทำนองนั้น
‎เพราะเรื่องแพ้อาหาร ‎ซินดี้อ้างว่าเธอไม่รู้เรื่องนี้เลย
‎พูด "หวัดดีทุกคน"
‎พวกเขาทะเลาะกันใหญ่โต
‎เธอไล่แชนแนนออกจากบ้านไป
‎(วันเกิดเซเลสท์สามขวบที่นอร์ทแคโรไลนา)
‎ช่วยปิดไฟได้ไหม
‎พวกเขาทะเลาะกัน ‎แชนแนนกลับไปที่บ้านพ่อแม่ของเธอ
‎เท่าที่ฉันรู้มา เธอไม่ได้กลับ ‎ไปเยี่ยมพ่อแม่ของเขาอีก
‎แต่ยังฉลองวันเกิดของซีซี ‎ตอนที่พวกเขายังอยู่ที่นั่น
‎พวกพ่อแม่สามีไม่ได้มาฉลองวันเกิดด้วย
‎แฮปปี้เบิร์ธเดย์ทูยู
‎แฮปปี้เบิร์ธเดย์ซีซี
‎แฮปปี้เบิร์ธเดย์ทูยู
‎เย้!
‎(วันเกิดซีซีเป็นยังไงบ้าง)
‎(เยี่ยม พ่อแม่สามีไม่โผล่มา)
‎(ฉันไม่อยากเจอพวกเขาอีกแล้ว)
‎เรื่องที่ซีซีทานไอศกรีมซึ่งเธอทานไม่ได้
‎มันทำให้แชนแนนถึงจุดที่
‎"แต่นี้ต่อไป ห้ามพวกเขามาที่บ้านอีก
‎ถ้าคุณอยากจะเจอเรื่องแบบนี้ในบ้าน" ‎เรื่องมันเลยเกิดเรื่อง
‎ผมเสียใจมาก ผมอยากให้พ่อแม่เจอหน้าหลานๆ
‎- "เจ้าลิงโง่" ‎- ลิงกระโดดบนเตียง!
‎ตอนฉันเรียนมัธยม ถ้ามีคนทำร้ายจิตใจฉัน
‎ฉันไม่เคยบอกใครเพราะฉันไม่ชอบการทะเลาะ
‎ฉันไม่ชอบมีปัญหากับใคร
‎ฉันทำเพื่อคนอื่นตลอด จนเมื่อเร็วๆ นี้
‎ตอนนี้ฉันทำเพื่อตัวเอง เพื่อครอบครัว ‎เพื่อลูกๆ ฉันทำเพื่อพวกเขา
‎ลึกๆ คุณรู้สึกว่า
‎แชนแนนกับลูกๆ หนีไปหรือพวกเขาโดนฆ่ากันแน่
‎ตอนแรกผมนึกว่าเธอไปบ้านคนอื่น
‎- ไปคลายเครียด ‎- ให้หัวหายร้อน
‎ครับ แต่มาวันนี้ที่อะไรๆ ก็ถาโถมเข้ามา ทั้งรถ
‎หมายถึงบรรดารถตำรวจ ‎ข่าวต่างๆ ทีมสุนัขตำรวจ
‎ทำให้ผมเอนเอียงไป ‎ในทิศทางที่มีคนพาตัวเธอไป
‎- โอเค ‎- แต่ถ้า... ถ้ามีคนจับเธอไป
‎มันต้องเป็นคนที่เธอรู้จัก
‎เพราะมันไม่มีร่องรอยความเสียหายอะไรเลย
‎และมันทำให้ผมกลัว
‎(ห้าสัปดาห์ก่อนหน้า)
‎(กำลังโทรหาคริส... ‎เฟสไทม์)
‎(ไม่รับสาย)
‎(ผมไม่เห็นเฟสไทม์ ขอโทษที่ไม่ได้รับสายเลย)
‎(ผมขอโทษๆๆๆ เฟสไทม์มันเข้าเครื่องที่ทำงาน)
‎(ลืม ""ไม่"" รับสายฉัน)
‎(ตื่นแล้วหัดโทรหาลูกด้วยสิวะ)
‎(คุณไม่โทรมาสักหน)
‎(ตั้งแต่พวกเรามาอยู่ที่นี่และคุณอยู่คนเดียว)
‎(ผมรู้ แต่นี้ต่อไปผมจะเฟสไทม์ ‎หาบีกับซีทันทีที่ผมตื่นเลย)
‎(ผมเสียใจจริงๆ ‎ผมมันห่วยแตก อย่าโกรธเลยนะ)
‎(คุณบอกว่าคิดถึงพวกเรา)
‎(ไม่ล่ะมั้ง)
‎เธอส่งข้อความหาฉัน บอกว่าทุกอย่าง ‎เลวร้ายมาก เธอไม่รู้ว่าเธอทำอะไรลงไป
‎หรือมันเกิดอะไรขึ้นกับคริส ‎และเธอคิดว่าเป็นเพราะพ่อแม่ของเขา
‎อีกหนที่เขาแสดงออกแบบนี้ในชีวิตแต่งงาน
‎คือตอนที่เพิ่งแต่งงานกัน
‎- ผมจะรักคุณ ‎- ผมจะรักคุณ
‎- และเคียงข้างคุณ ‎- และเคียงข้างคุณ
‎- ตราบที่ชีวิตของเราจะหาไม่ ‎- ตราบที่ชีวิตของเราจะหาไม่
‎มันเป็นเพราะพ่อแม่ของเขา ‎ไม่ได้ไปร่วมงานแต่ง
‎พ่อแม่เขาไม่ชอบเธอเหรอครับ
‎ไม่ พ่อแม่ของเขาไม่ชอบเธอ ไม่ชอบเลย
‎คริส คุณจูบภรรยาได้
‎- คุณพอจะรู้สาเหตุไหมครับ ‎- เธอค่อนข้างเจ้ากี้เจ้าการ แต่ในทางที่ดีนะ
‎คือว่า... ฉันยังเคยแซวเธอ ‎แบบว่า "เธอนี่จู้จี้จุกจิก"
‎แต่เธอพยายามเคี่ยวเข็ญ ‎ให้คุณทำสิ่งที่ดี กระตุ้นคุณ
‎มันไม่ได้... เจ้ากี้เจ้าการแบบร้ายๆ
‎แม่ผมคิดว่าเธอไม่ดีพอ...
‎แล้วที่ทะเลาะกันตอนงานแต่งคือเรื่องอะไร
‎ก็แม่ผม
‎กับพี่สาวผม ไม่ชอบเธอ
‎พวกเขามองว่าแชนแนนพรากผมไป
‎พาผมมาไกลถึงโคโลราโด
‎ฉันเป็นผู้นำในความสัมพันธ์ของเราอย่างแน่นอน
‎เขา... น่ารักมาก
‎เขาใจเย็นมาก
‎ส่วนฉันก็อารมณ์ขึ้นๆ ลงๆ ‎ในความสัมพันธ์ของเรา
‎ซานต้าอยู่นี่ แต่เด็กๆ กลัวมาก
‎เฮ่ ซานต้า โทรศัพท์อยู่ไหน
‎- ในโรงรถ ‎- ฉันจะเอา
‎ฉันชอบบอกว่าฉันอดทนกับเด็กๆ ‎มากกว่าทนผู้ใหญ่
‎มันคงรวมถึงสามีฉันด้วย
‎เขาเป็นคนดีมาก อุตส่าห์ทนฉันมาหลายปี
‎นั่งก่อนซานต้า เชิญนั่ง
‎ฉันจะลองพาลูกๆ มา
‎โฮ่ โฮ่ โฮ่!
‎- คุณเป็นซานต้าเหรอ ‎- ใช่
‎โทรศัพท์อยู่ไหน
‎- บนหลังรถคุณในโรงรถ ‎- ฉันจะเอามาถ่ายรูป รอก่อนนะ
‎ฉันต้องไปเอาโทรศัพท์ ‎มันยากเวลาเป็นผู้ปกครองคนเดียว
‎ฉันอยากได้โทรศัพท์มาถ่ายรูป รอแป๊บนะคะ
‎...จบ ประตูโรงรถ
‎สามีฉันเป็นอัจฉริยะ
‎ไม่เคยฟัง
‎คุณว่าภรรยาสนิทสนมกับใครอีกไหม
‎ถ้ามี มันคงลับมากๆ ‎ถ้าหมายถึงเรื่องแบบนั้นนะ
‎เพราะผมไม่รู้เรื่องเลย ไม่เคยสงสัยด้วยซ้ำ
‎ไม่มีผู้ชาย หรือผู้หญิงเหรอ
‎ถ้าเป็นเรื่องนั้น ผมไม่ได้สงสัยเลย
‎ถ้ามันเกิดขึ้น...
‎มันไม่ใช่...
‎ผมไม่ได้ระแวง
‎- ทีนี้เรามาพูดถึงคุณ ‎- โอเค
‎ผมเห็นรูปคุณเมื่อหลายปีก่อน ‎แล้วตอนนี้ได้เจอตัวจริง
‎- โอเค ‎- คุณดูฟิตมาก
‎คุณคงนึกออกว่าผู้ชายที่เริ่มนอกใจ ‎หรืออยากนอกใจ นี่คือสิ่งที่เกิดขึ้น
‎- งั้นเล่าให้ผมฟังหน่อย ‎- ผมไม่ได้นอกใจภรรยา
‎- ผมลดจาก 111 กิโลกรัม ‎- คุณเคยหนัก 111 เหรอครับ
‎- ผมเคยหนัก 111 กิโลกรัม ‎- พระเจ้า คุณดูดี
‎ขอบคุณครับ ตอนนี้เหลือ 83 - 81
‎โอเค ผมเห็นภาพว่าน่าจะต้องมีสาวมาดลใจ
‎ไม่ ผมไม่เคยนอกใจภรรยา
‎โอเค คุณรู้ใช่ไหมว่าเราต้องขุดคุ้ยเรื่องนี้
‎- คุณรู้นะ ‎- ครับ
‎โอเค
‎- คุณจะเข้าเครื่องจับเท็จไหม ‎- แน่นอน
‎โอเค
‎ผมชื่อคริส วัตส์
‎ผมจะมาพูดเรื่องความสัมพันธ์ที่เสื่อมลง ‎และการแก้ไข
‎สามคำถามที่คุณต้องตอบ ‎เมื่อคุณมีความสัมพันธ์
‎"ฉันต้องการจะประคับประคอง ‎ความสัมพันธ์นี้หรือไม่"
‎"ฉันมีความชอบทางจริยธรรม ‎ที่จะอยู่ในความสัมพันธ์นี้หรือไม่"
‎หรือ "ฉันจำเป็นต้องอยู่ในความสัมพันธ์นี้หรือไม่"
‎บางครั้งความจำเป็นอาจหมายถึงลูก
‎บางครั้งคุณมีลูก
‎แล้วความสัมพันธ์ก็เริ่มเสื่อม
‎ลูกอาจจะช่วยทำให้มันดีขึ้น
‎เมื่อคนใดคนหนึ่งไม่ซื่อสัตย์ต่อคู่ชีวิต
‎คู่รักเริ่มตระหนักว่า ‎ไม่อาจรักษาความสัมพันธ์เอาไว้ได้
‎เวลาผ่านไป ถ้าคุณเจอใครในที่ทำงาน
‎หรือมีความสัมพันธ์ครั้งใหม่เกิดขึ้น แล้วคุณ...
‎เริ่มเห็นว่าความสัมพันธ์นี้ ‎มีความเป็นไปได้มากกว่า
‎อนาดาร์โคครับ นี่ลูคพูดสาย
‎สวัสดีค่ะลูค นี่เจ้าหน้าที่ลี ‎โทรจากสำนักงานสืบสวนโคโลราโด
‎คุณใช่หัวหน้าของคริสหรือเปล่า
‎ครับ ผมเป็นหัวหน้าโดยตรงของเขา
‎คุณพอจะทราบไหมว่าเขามีแฟน
‎หรือเขาคิดว่าภรรยาอาจมีคนอื่น ‎หรืออะไรทำนองนั้นบ้างไหมคะ
‎เขาไม่เคยพูดอะไร ‎ที่ทำให้ผมคิดว่ามีเรื่องแบบนั้นนะ
‎เขาไม่เคยเปิดเผย ‎หรือพูดเรื่องตัวเองหรือภรรยา
‎โอเคค่ะ คุณช่วยเล่า ‎เรื่องเช้าวันจันทร์ได้ไหมคะ
‎เขาเข้าไปที่ไซต์งานที่ไหนคะ
‎เขาออกไปที่ที่ชื่อว่าเซอร์วี่แรนช์
‎- คุณบอกว่าเซอร์วี่ใช่ไหมคะ ‎- ใช่
‎- โอเค ‎- เรามีหลายบ่อที่นั่น
‎เขากับลูกน้องคนอื่นๆ อยู่ที่นั่นแทบทั้งวันด้วยกัน
‎คุณมีเรื่องน่ากังวลอะไรเกี่ยวกับเขาไหมคะ
‎ไม่นะ นอกจากเรื่องที่เขากำลังเจออยู่นี้
‎(วันที่ 15 สิงหาคม)
‎(หายไปวันที่สอง)
‎(หายไปวันที่สาม)
‎เอาเลย เชิญนั่งตรงนี้ค่ะคริส
‎- นั่งตรงนี้เหรอ ‎- ใช่ค่ะ
‎ฉันจะอธิบายให้คุณฟังเล็กน้อย ‎แต่ไม่ต้องกังวลนะคะ
‎ตอนนี้ไม่ได้เปิดเครื่อง มันจะยังไม่จับอะไรทั้งนั้น
‎ผมไม่เคยทำมาก่อน
‎ฉันรู้ หลายคนไม่เคยเข้าเครื่องจับเท็จมาก่อน
‎มันไม่ใช่เรื่องปกติที่ใครเขาทำกัน
‎เราจะเริ่มด้วยการย้อนไปที่จุดเริ่มต้น ‎เหมือนกำลังคุยกับใครสักคน
‎อาจเป็นเพื่อนหรือใครที่คุณไม่เคยคุยด้วยมาก่อน
‎ตั้งแต่เรื่องเกิดขึ้น
‎แล้วคุณถ่ายทอดรายละเอียดตามที่เกิดขึ้นจริง
‎ผมปลุกเธอหลังผมแต่งตัวเสร็จ แล้วเราคุยกัน
‎เรื่องการขายบ้านและการแยกกันอยู่
‎เธอกล่าวหาอะไรคุณหรือเปล่า
‎คือ อารมณ์ผู้หญิงนะ เธอถามว่า ‎"มีคนอื่นหรือเปล่า"
‎ผมบอก "ไม่ ผมไม่มีใคร นี่ผมนะที่คุณกำลังพูดถึง
‎ไม่ได้มีใครเข้ามาในชีวิตผม ‎มาพรากผมไปจากคุณ
‎นี่คือผมนะที่กำลังคุยกับคุณ"
‎โอเค ฉันอยากให้คุณมั่นใจ
‎ว่าที่จริงคุณไม่ได้มีส่วนรู้เห็นเรื่องการหายตัวไป
‎วันนี้เรามาตามหาความจริงกัน
‎หวังว่าคุณจะทราบนะคะ
‎ถ้าคุณมีส่วนเกี่ยวข้องกับการหายตัวไป
‎มันเป็นเรื่องที่โง่มาก ‎ที่คุณมาเข้าเครื่องจับเท็จวันนี้
‎- แน่นอนครับ ‎- ใช่ไหมคะ มันคงจะโง่มากจริงๆ
‎คือคุณไม่ควรอยู่ที่นี่ นั่งเก้าอี้ตัวนี้
‎ถ้าคุณมีส่วนเกี่ยวข้องกับการหายตัวไป ‎ของแชนแนนและลูกๆ โอเคนะคะ
‎เรามาแจกใบปลิวเรื่องคนหายครับ
‎โอ้ โอเค
‎ถ้าคุณพบเห็นพวกเขา
‎หรือถ้าคุณที่บ้านมีกล้องที่พอจะเห็นอะไรบ้าง...
‎- มันแย่มาก ‎- จริงครับ
‎- คุณว่าเธอยังอยู่แถวนี้ไหม ‎- เราไม่รู้เลย
‎ผมไม่มีข้อมูลเรื่องนี้ ก็...
‎...ใบปลิวเรื่องผู้หญิงกับลูกที่หายตัวไป ‎คุณรู้จักเธอไหมคะ
‎มีเบอร์โทรศัพท์ด้านล่าง
‎ถ้าอยากโทรหาเรา ถ้าคุณรู้อะไร โอเคนะครับ
‎ตำรวจตรวจสอบเมืองเล็กๆ ‎เพราะมีเรื่องปัญหาใหญ่
‎การหายตัวไปของผู้หญิงตั้งครรภ์ ‎จากเมืองเฟรดเดอริคพร้อมลูกสองคน
‎ได้รับความสนใจจากคนทั้งประเทศ
‎ความพยายามของทีมตำรวจเมืองเฟรดเดอริค
‎เพื่อกระจายข่าวเกี่ยวกับแชนแนน
‎พวกเขาบอกว่า "เราจะควานหาทุกซอกทุกมุม
‎เรายังไม่ตัดอะไรออกไปทั้งนั้น"
‎เพื่อนบ้านที่ฉันพูดคุยด้วยบอกว่า ‎เรื่องนี้น่ากลัวมากและพวกเขาอยากรู้คำตอบ
‎แต่ตอนนี้เรามีคำถามเต็มไปหมด
‎ฉันเป็นห่วงมาก แชนแนนถ้าเธอฟังอยู่
‎หรือถ้ายังอยู่ข้างนอกนั่น ‎โปรดบอกให้ใครให้รู้ทีว่าเธอโอเค
‎สิ่งที่เจ๋งที่สุดคือตอนนี้มีแค่หนึ่งคนในห้องนี้
‎ที่รู้ว่าความจริงคืออะไร ‎และอีกห้านาทีมันจะเป็นเราสองคน
‎นั่นคือสิ่งที่เจ๋งที่สุด โอเคนะคะ
‎แล้วฉันจะไปแจ้งคนที่อยู่ด้านนอก
‎- โอเคนะคะ ‎- โอเคครับ
‎การทดสอบกำลังจะเริ่มขึ้น ขอให้อยู่นิ่งๆ นะคะ
‎คุณจะตั้งใจตอบคำถามเกี่ยวกับ ‎การหายตัวไปของแชนแนน
‎- ทุกข้อด้วยความสัตย์จริงหรือไม่ ‎- ครับ
‎- คุณชื่อคริสโตเฟอร์ใช่ไหมคะ ‎- ครับ
‎คุณกระทำการใดๆ ที่เป็นเหตุ ‎ให้แชนแนนหายตัวไปหรือไม่
‎ไม่
‎คุณกำลังโกหกเรื่องที่คุณ ‎เห็นแชนแนนครั้งสุดท้ายหรือไม่
‎ไม่
‎ฉันอยากจะให้คุณหายใจตามปกติ ‎ตอนนี้คุณดูว้าวุ่นมาก
‎ผมขอโทษ
‎- ไม่เป็นไรค่ะ ‎- บางครั้งผมรู้สึกว่า
‎ผมไม่ค่อยได้หายใจ แล้วผมก็...
‎- ทำนองนั้น ผมไม่อยากเป็นแบบนั้น ‎- ค่ะ
‎ก่อนปี 2018 คุยเคยพูดอะไร ‎ด้วยความโกรธใส่คนที่คุณรักหรือไม่
‎ใช่ เอ่อ ไม่
‎- คุณรู้ไหมว่าตอนนี้แชนแนนอยู่ที่ไหน ‎- ไม่
‎คุณกระทำการใดๆ ที่เป็นเหตุ ‎ให้แชนแนนหายตัวไปหรือไม่
‎ไม่
‎คุณกำลังโกหกเรื่องที่คุณ ‎เห็นแชนแนนครั้งสุดท้ายหรือไม่
‎ไม่
‎เอาล่ะ คุณรู้สึกยังไงบ้าง ‎เหมือนเดิมตลอดเวลาหรือเปล่า
‎ผมว่าผมเหมือนเดิมตลอดนะ
‎ดีค่ะ
‎- มันยากที่จะผ่อนคลาย ‎- ฉันรู้ ฉันเข้าใจ
‎(เริ่มทริปนอร์ทแคโรไลนา 2018)
‎ฉันอยู่นอร์ทแคโรไลนา สำหรับใครที่กำลังดูอยู่
‎ไปจัดการน้าแฟรงกี้เลย!
‎จัดการน้าแฟรงกี้เลย!
‎จัดการเลย!
‎แชนแนนกับลูกๆ ไปนอร์ทแคโรไลนา ‎เพื่อเยี่ยมครอบครัวผม
‎และครอบครัวเธอด้วย...
‎พวกเขาไม่ได้เจอเด็กๆ มานานแล้ว
‎ส่วนผมทำแต่งานกับออกกำลังกาย
‎ทำความสะอาดบ้าน
‎- ซีซีขอแม่ดูหน่อย ‎- ซีซีให้เบลล่าสิลูก
‎ซีซีให้แม่ดูกบหน่อยจ้ะ
‎(มันเป็นความรู้สึกและอารมณ์ฝ่ายเดียว)
‎(ฉันกลับไปทั้งอย่างนี้ไม่ได้)
‎(ฉันอยากให้เราพบกันครึ่งทาง)
‎(คุณจะไม่กลับมาทั้งแบบนี้หรอก ผมสัญญา!)
‎(ผมรักคุณมากนะคนสวย)
‎(ฉันรักคุณเหมือนกัน มันไม่ใช่แค่เรื่องเมื่อคืน)
‎(ฉันเฝ้าโทรศัพท์ตลอดทั้งคืน คุณไม่รับสายเลย)
‎(เอาจริงดิ!)
‎(เราอยู่ด้วยกันมาแปดปี)
‎เธอตามไม่ทันหรอก
‎เธอแบบ "เธอขู่ เห่าใส่ฉันเหรอ"
‎พ่อหนูคือฮีโร่
‎พ่อช่วยให้หนูเติบโตแข็งแรง
‎พ่ออ่านหนังสือให้ฟัง
‎พ่อผูกเชือกรองเท้าให้หนู
‎พ่อคือฮีโร่สุดๆ
‎เที่ยวบินของผมคือวันที่ 31 กรกฎาคม
‎ผมบินไปที่นั่นหนึ่งอาทิตย์ ‎แล้วพวกเราบินกลับพร้อมกัน
‎(ขึ้นเครื่องแล้ว รักคุณนะที่รัก)
‎(บอกฉันตอนที่คุณกำลังลงบันไดเลื่อน ‎ฉันจะได้ถ่ายคลิปลูกๆ)
‎พ่อขาๆๆๆ!
‎(นอร์ทแคโรไลนา)
‎วิ่งไม่ได้จ้ะ
‎- พวกคุณนั่ง... ‎- กอดฉันหน่อย
‎- ทีนี้พ่อได้กอดลูกแล้ว มานี่มา ‎- พ่อขา
‎มานี่สาวน้อย
‎- พ่อขาๆ! ‎- เฮ่
‎พ่ออยู่บนเครื่องบิน
‎เครื่องบินเหรอ
‎- ใช่ ‎- พ่อรู้
‎พ่อขึ้นเครื่องบินมาเหรอคะ
‎ใช่เลย
‎เหรอคะ
‎ใช่แล้วจ้ะ
‎(หาดเมอร์เทิล นอร์ทแคโรไลนา)
‎เฮ่ทุกคน เป็นครั้งแรกที่สาวๆ มาชายหาด
‎มานี่สิสาวๆ มาบนทราย
‎ดูนั่นสิ
‎ซีซี ลูกชอบทรายไหม
‎ใช่ไหม ลูกอยากไปใกล้ๆ ไลฟ์การ์ดไหม
‎ยังจ้ะเบลล่า
‎ซีซี มานี่ลูก
‎เบลล่ามานี่ก่อน ไปตรงนั้นกัน ไปหา...
‎มุมนั่งกัน
‎ไม่!
‎(เขาจูบฉันครั้งเดียวตั้งแต่มาถึงที่นี่)
‎(ตอนอยู่สนามบิน)
‎(ฉันจูบเขา เขาไม่จับก้นฉัน ‎ไม่กอดหรือทำอะไรเลย)
‎(ฉันอยากร้องไห้)
‎(โอ้ บอกเขาสิว่าเธอรู้สึกยังไง)
‎(เขาบอกว่าไม่มีอะไรผิดปกติ)
‎(ห้าอาทิตย์ที่ไม่ได้อยู่กับฉัน ‎แล้วไม่แตะต้องฉันเลย)
‎(ฉันอยากร้องไห้)
‎หันเธอมาทางนี้หน่อย ฉันจะได้ถ่ายรูปลูก
‎หันเธอมาทางนี้หน่อย
‎เก่งมากบี!
‎ไม่ซีซี ให้คุณตาช่วยลูก
‎นะจ๊ะซีซี
‎(ลูกหลับแล้ว ฉันอาบน้ำตอนเย็น ‎(หมายถึงฉันอยากมีเซ็กซ์แล้วเขาก็รู้))
‎(เขาอยู่นี่แข่งดวลวิดพื้น)
‎(แทนที่จะคุยหรือเอาฉัน)
‎(ฉันร้องไห้เงียบๆ อยู่นี่)
‎(เขาไม่เคยเป็นแบบนี้ ‎วิดพื้นห้าอาทิตย์ครึ่ง ไม่มีเซ็กซ์)
‎(นอกเสียจากเขาไปได้กันที่ไหนมา)
‎(เขาไม่มีคนอื่น อย่าคิดอย่างนั้นสิ)
‎(เขาบอกว่าระหว่างเรายังปกติ ‎ไม่มีอะไรเกิดขึ้น)
‎(แต่เขาไม่เคย)
‎(เมินฉันแบบนี้)
‎ฉันพาแกรห์มมาที่นี่ เพราะเราอยากคุยกับคุณ ‎เรื่องผลทดสอบ โอเคนะ
‎มันชัดเจนมาก ‎ว่าคุณไม่ได้พูดความจริงตอนทดสอบ
‎และฉันว่าคุณรู้อยู่แล้ว ‎คุณไม่ผ่านการทดสอบด้วยเครื่องจับเท็จ
‎- โอเค ‎- โอเค ตอนนี้เราต้องคุยกัน
‎ว่าที่จริงมันเกิดอะไรขึ้นและฉันว่าคุณพร้อมจะพูด
‎ผมไม่ได้โกหกคุณตอนเข้าเครื่องจับเท็จ ผมสัญญา
‎- คริส ‎- ผม... ผมไม่...
‎พอได้แล้ว
‎- ถึงเวลาแล้ว ‎- ผม...
‎หยุดก่อนสักครู่ หายใจลึกๆ
‎ผมอยากให้คุณหายใจลึกๆ เดี๋ยวนี้
‎มันมีสาเหตุที่คุณรู้สึกมวนท้อง
‎เวลาคนเก็บงำอะไรไว้ มันจะทำให้ร่างกายป่วย
‎แล้วฉันบอกได้จากสีหน้าของคุณ ‎ตั้งแต่วินาทีที่คุณเดินเข้ามา
‎ว่าคุณอยากจะเปิดอกและจบเรื่องนี้
‎แล้วฉันก็ขอบคุณมาก เพราะคุณรู้
‎ว่าเมื่อนั่งเก้าอี้ตัวนี้ ‎คุณจะไม่ผ่านการทดสอบวันนี้
‎คุณรู้ว่าฉันจะรู้ เพราะฉันบอกคุณแล้ว
‎แล้วคุณยังอยู่นี่ทั้งๆ ที่รู้ว่าท้ายที่สุดคุณจะพูดว่า
‎"รู้อะไรไหม ผมจะสารภาพหมดเปลือก
‎ผมจะบอกคุณเรื่องที่เกิดขึ้น"
‎เราไม่ได้มาที่นี่เพื่อเล่นเกม ‎เราไม่ได้มาทำอะไรแบบนั้นกับคุณ
‎เราแค่อยากรู้เรื่องที่เกิดขึ้น
‎ทีนี้คุณเริ่มใหม่ตั้งแต่ต้น ‎บอกเราว่ามันเกิดอะไรขึ้นได้ไหม
‎สิ่งที่ผมบอกคุณไปทั้งหมด ‎ผมไม่ได้โกหกใส่เครื่องจับเท็จ
‎ผม... ไม่รู้ว่าผมจะบอกคุณได้มากแค่ไหน
‎- คือ ผมไม่... ‎- คริส คุณไม่มีทางเลือกแล้ว
‎คุณไม่ผ่านเครื่องจับเท็จ ฉันรู้ว่าคุณกำลังโกหก
‎ซึ่งมันไม่ใช่ประเด็น ประเด็นตอนนี้คือ
‎เกิดอะไรขึ้นกับแชนแนน...
‎เบลล่าและเซเลสท์
‎นี่คือประเด็นตอนนี้
‎- โอเค ‎- โอเค งั้นมาคุยเรื่องนี้กัน
‎ซีซีเธอทำพี่เสียใจ เพราะพี่คิดถึงน้าแฟรงกี้
‎หนูคิดถึงน้า
‎เราไปหาน้าแฟรงกี้ได้ไหมคะ
‎เป็นอะไรจ๊ะที่รัก
‎หนูคิดถึงน้าแฟรงกี้
‎ลูกคิดถึงน้าแฟรงกี้เหรอ
‎ค่ะ
‎แล้วรถกำลังไปไหน
‎ไปเครื่องบิน!
‎ผิดทางแล้วเบลล่า ผิดทางจ้ะ
‎มันคงจะตลก
‎หันกระเป๋าสิ จะได้ลากง่ายๆ
‎(โคโลราโด)
‎คิดถึงนะดีเทอร์
‎หนูรักเจ้าหมาดีเทอร์
‎(มีบางอย่างเปลี่ยนไปช่วงห้าอาทิตย์สุดท้าย)
‎(มันต้องมีอะไรแน่)
‎(แต่อย่างน้อยเขาบอกว่าเขาอยากแก้ไขมัน)
‎(ฉันสับสน)
‎(เขาทำอะไรอยู่)
‎(เขาอาบน้ำอยู่)
‎(ฉันเพิ่งออกมา ฉันมีอารมณ์สุดๆ ‎แล้วเขาคุยมากขึ้นระหว่างทางกลับบ้าน)
‎(ต่อให้เขาเกลียดฉัน เซ็กซ์ก็คือเซ็กซ์)
‎(เปลือยไว้แล้วลุยเลย!)
‎(โอเคเขาออกมาแล้ว ภาวนาให้ฉันได้กินคืนนี้)
‎(รักเธอ งัดทุกเม็ดออกมาเลย)
‎(คือ... เขาปฎิเสธฉัน)
‎(ฉันร้องไห้เป็นชั่วโมง ตัวยังสั่นอยู่เลย)
‎(ฉันปลุกเขาขึ้นมา แล้วถามว่า ‎เขาไปนอนกับใครมา)
‎(เขาไม่ยอมรับ แล้วบอกฉันว่าไม่ใช่ตอนนี้)
‎(มันไม่เรื่อง "การสื่อสารน้อยเกินไป")
‎(เขาเป็นบ้าอะไร!!)
‎(พ่อแม่เขา)
‎(แค่พ่อแม่เขาเหรอ)
‎(เรื่องเดียวที่เกิดขึ้นเดือนนี้)
‎วันนี้วันที่ 15 สิงหาคม 2018 ‎การให้ปากคำของนิโคล เคสซิงเจอร์
‎พวกเราหลายคนทำงานนี้ ‎และจะทำจนกว่าเราจะไขกระจ่าง
‎เขาไม่รู้ว่าฉันมาคุยกับพวกคุณ ไม่มีใครรู้
‎ฉันว่าเขาเป็นดีมากๆ
‎ฉันเป็นห่วงภรรยาและลูกๆ ของเขา
‎เราขอบคุณมากสำหรับข้อมูล
‎ฉันเจอคริสที่ทำงาน ‎น่าจะช่วงต้นเดือนมิถุนายน
‎เขาบอกว่าเขามีลูกสาวสองคน
‎บอกฉันว่าตอนนี้เป็นช่วงที่แยกกันอยู่
‎กับภรรยา และนั่นคือจุดเริ่มต้น
‎โอเคครับ แล้วความสัมพันธ์ของคุณ ‎พัฒนาเกินเพื่อนหรือเปล่า
‎ค่ะ
‎เธอเซ็กซี่มากเลย
‎ขอบคุณมากที่มากับฉันที่นี่นะคริสโตเฟอร์
‎ฉันสนุกจริงๆ คุณมีความหมายกับฉันมาก
‎และฉันดีใจที่คุณสนุก ฉันหายใจไม่ทันแล้ว
‎เรื่องนึงที่ฉันอยากให้พวกคุณรู้ไว้ คือ...
‎ฉันมารู้ว่าเธอท้องได้ 15 สัปดาห์
‎ฉันเคยไม่รู้มาก่อน ฉันรู้จากสื่อ
‎ฉันเป็นห่วงว่าผู้หญิงคนนี้ ‎และลูกๆ ของเธอจะไม่มีใครหาไม่เจอ
‎มันไม่โอเค มันทำฉันกลัว ‎ฉันเป็นห่วงพวกเขา
‎นี่คือช่วงเวลาที่ต้องเผชิญความจริงนะคริส
‎อย่ามัวยื้อเรื่องนี้อีกเลย
‎ผมไม่ได้ยื้ออะไรเลยนะ
‎ผมอยากให้พวกเขากลับบ้าน คือ...
‎แต่คุณรู้ว่าพวกเขาจะไม่กลับบ้าน คุณรู้นี่
‎ผมไม่รู้... ลึกๆ ผมอยากให้พวกเขากลับบ้าน
‎- แต่คุณรู้ว่าพวกเขาไม่กลับ ‎- ผมหวังว่าพวกเขาจะกลับบ้าน
‎เรานึกไม่ออก...
‎ว่าทำไมถึงมีคริสสองคน
‎เราต้องคุยเรื่องนี้กัน โอเคไหม
‎ผมนอกใจเธอ
‎ผมรู้
‎ห้าอาทิตย์ที่ผมอยู่คนเดียว ผมอยู่กับเธอตลอด
‎เธอเป็นที่คนวิเศษ เธอรู้ว่าผมแต่งงานแล้ว
‎ใช่ นั่นคือสาเหตุที่ทำไมเรามีประเด็น
‎ผมบอกเธอว่าเรากำลังแยก...
‎สุดท้ายเราต้องแยกกันอยู่ ‎เมื่อผมคิดออกแล้วว่าต้องทำยังไง
‎ผมไม่รู้ว่าจะเป็นยังไง ‎ผมเห็นเธอ ผมแทบลืมหายใจ
‎ผมไม่นึกไม่ฝันเลยว่ามันจะเกิดขึ้น
‎ผมไม่ภูมิใจหรอก ‎แชนแนนกล่าวหาผมเรื่องนี้ ผมไม่ยอมรับ
‎ผมไม่ได้ทำร้ายเธอ ‎ผมทำร้ายความรู้สึกเธอ ผมนอกใจเธอ
‎นี่คือความท้าทายที่เรามี
‎เรารู้เรื่องนิกกี้และเราไม่อยากถามคุณถึงเธอ ‎ตอนเข้าเครื่องจับเท็จ
‎ผมไม่คิดว่าผู้หญิงคนนี้ทำร้ายใคร
‎- เรากันเธอออกมาได้ ‎- โอเค
‎- กลับมาที่ภรรยาและลูกสาวของคุณกัน ‎- โอเค
‎- นี่คือลูกสาวของคุณ ‎- ลูกสาวผม
‎แต่คุณไม่มีน้ำตาให้สักนิด
‎อย่ามองเหมือนกับผมไม่รักลูกหรือภรรยา
‎งั้นอธิบายให้ฉันฟังหน่อย ‎คุณร้องไห้ให้ภรรยาว่าคุณกำลังจะทิ้งเธอ
‎ใช่
‎แต่คุณกลับไม่ร้องให้ลูกสาวตัวน้อยที่หายตัวไป
‎ผมหวังว่าพวกแกยังอยู่ที่ไหนสักแห่ง
‎แต่ตอนนี้พวกแกไม่อยู่
‎คุณไม่ได้เล่านิทานก่อนนอนให้ลูกฟัง
‎- ผมรู้ ‎- คุณไม่ได้เอาของว่างตอนดึกให้พวกแก
‎- ผมรักลูกสาวผมจริงๆ ‎- งั้นแสดงให้เราเห็นสิ
‎- คริส แชนแนนทำอะไรลูกๆ หรือเปล่า ‎- ไม่ ผมไม่รู้
‎- ฉันพูดจริง ‎- ผมไม่รู้
‎ไม่ คุณน่าจะรู้ เพราะพวกแกไม่เคยออกจากบ้าน
‎- ผมว่า... ‎- แชนแนนทำอะไรลูกๆ หรือเปล่า
‎แล้วทำให้คุณรู้สึกว่า ‎คุณต้องจัดการกับแชนแนนหรือเปล่า
‎ผู้หญิงคนนี้เป็นบ้า
‎ขอผมคุยกับพ่อหน่อยได้ไหมครับ
‎แน่นอน คุณอยากให้พาเขามาที่นี่ไหม
‎ไม่ ผมพูดกับพ่อไม่ได้ เขาต้องบินข้ามประเทศมา
‎ผมไม่... ผม...
‎ถ้าเราพาพ่อคุณมาที่นี่ ‎คุณช่วยบอกเขาถึงสิ่งที่เกิดขึ้นได้ไหม
‎ขอผมออกไปคุยกับพ่อข้างนอกได้ไหม
‎ผมอยู่ที่นี่มาห้าหกชั่วโมงแล้ว ผม...
‎แน่นอนครับ เขาควรได้รับคำตอบ
‎เขาคือเพื่อนซี้คุณ
‎เฮ่คริส เราจะให้เวลาคุณมากเท่าที่คุณต้องการ
‎- โอเค ‎- คุณจะทิ้งเราไว้ที่นี่เหรอ
‎- ใช่ครับ ‎- ใช่
‎- พ่อจะไม่บอกใคร ‎- ผมรู้
‎มันเกิดอะไรขึ้นที่นี่
‎ผมทำพังเรื่องเครื่องจับเท็จ
‎ผมไม่ผ่าน
‎- ไม่ผ่านเหรอ ‎- ครับ เพราะมัน...
‎อารมณ์มันพุ่งพล่านเหรอ
‎มันไม่ยุติธรรม
‎พวกเขาจะไม่ปล่อยผม
‎- แล้วทำไมพวกเขาไม่ปล่อยล่ะ ‎- มันมีข้อโต้แย้ง
‎พวกเขารู้ว่าผมมีชู้
‎พวกเขารู้
‎ผมสารภาพเรื่องนี้
‎มีเรื่องอื่นอีกไหมที่ลูกจะบอกพ่อ ‎ว่ามันเกิดอะไรขึ้น
‎หรืออะไรก็ได้ที่ลูกนึกออก
‎ตอนที่...
‎เราคุยกันเช้าวันนั้น
‎อารมณ์มันมาเต็ม แล้ว...
‎ผมบอกเธอเรื่องแยกกันอยู่และทุกๆ เรื่อง
‎- ผมไม่อยากปกป้องเธอ ‎- อะไรนะ
‎ผมไม่อยากปกป้องเธอ
‎ลูกไม่อยากปกป้องเธอเหรอ
‎ผมไม่รู้จะพูดอะไรแล้ว
‎ลูกรู้หรือเปล่าว่าเกิดอะไรขึ้น
‎อะไรนะ
‎- เธอทำร้ายหลานๆ เหรอ ‎- ใช่
‎ผมเลยต้องฆ่าเธอ
‎แล้วยังไงต่อ
‎- ผมทำร้ายเธอ ‎- ทำร้ายเธอเหรอ
‎เธอเริ่มทำร้ายเด็กๆ เหรอ
‎ช่วยพ่อหน่อยคริส มันเกิดอะไรขึ้น
‎เธอ...
‎- เธอ... ‎- อะไรนะ
‎- เธออุดปากลูกๆ ‎- เธออุดปากลูกเหรอ
‎หรือบีบคอพวกเขา
‎เธอฆ่าเด็กๆ หรือเปล่า
‎พวกเขา... พวกเขาตัวเขียว
‎ทั้งคู่เลยเหรอ เธอบีบคอทั้งคู่จนตายเหรอ
‎ผมตกใจ เลยทำแบบเดียวกันกับเธอ
‎โอ้พระเจ้า
‎งั้นเธอก็ฆ่าทั้งเบลล่ากับซีซี ‎บีบคอพวกแกจนตายเหรอ
‎แล้วลูกขาดสติเลยบีบคอเธอ
‎ผมแค่... โมโห หมายถึงผม...
‎พระเจ้า ลูกเอ๊ย
‎ตอนนี้ฉันกำลังถ่ายทอดสดอยู่ที่หน้าบ้าน
‎ของคริส วัตส์และแชนแนน วัตส์ ‎ซึ่งคุณเห็นอยู่ทางด้านหลัง
‎ตำรวจอยู่ตรงนี้แล้ว ‎กำลังเก็บหลักฐานภายในบ้าน
‎กำลังมีคนเข้ามารับหมา
‎- เดี๋ยวผมจับมันก่อน ‎- ได้
‎ตำรวจมายกรถกระบะ ‎ที่จอดอยู่ที่บ้านถัดไปอีกสองหลัง
‎เรายังไม่รู้ความเชื่อมโยง ‎เกี่ยวกับบ้านหลังนี้ แต่รถจะโดนยกไปด้วย
‎พวกเขาออกมาพร้อมกับ ‎กรงใส่สุนัขของครอบครัว
‎ตำรวจเข้าไปพร้อมกับถุงเก็บหลักฐาน
‎- มีอะไรเหรอคะ ‎- บอกพวกเขาสิ
‎คุณโอเคไหม แน่ใจนะคะ
‎คุณกำลังทำส่วนที่ยาก สิ่งที่คุณต้องทำ ‎คือบอกเราว่าพวกเขาอยู่ไหน
‎เราจะได้พาพวกเขาออกมาจากที่หนาวเย็นนั่น
‎พวกเขาตายแล้ว พวกเขาไม่กลับมาอีกแล้ว
‎งั้นพวกเขาอยู่ที่ไหน
‎พวกเขาอยู่ที่จุดแรกที่ผมไปวันนั้น
‎แล้วคุณนำพวกเขาไปไว้ไหน ‎คริส มันสำคัญมากนะ
‎- ผมไม่รู้จะทำยังไงแล้ว ‎- ฉันรู้ แค่บอกเรามาว่าเด็กๆ อยู่ไหน
‎ฉันรู้
‎ผมไม่รู้ว่าจะต้องทำยังไง ผมกลัวมาก
‎ฉันรู้
‎บอกเราได้ไหม
‎แล้วมันจะยังไงต่อ
‎เราจะไปช่วยพาพวกแกออกมา
‎คริสผมรู้ว่าพวกแกจากไปแล้ว ‎แต่ยังไงเสีย พวกแกก็เป็นลูกคุณ
‎- และคุณก็เป็นพ่อของแก ‎- คุณไม่อยากเอาพวกแกออกมา
‎ผมไม่อยากให้ลูกๆ ออกมา
‎คุณไม่อยากให้ใครเจอลูกๆ ที่นั่น ‎คุณไม่อยาก ฉันให้สัญญา
‎ขอเวลาพวกเราสักครู่ ‎เพื่อเตรียมการบางอย่างได้ไหมคะ
‎รอนนี่ คุณอยากอยู่ในนี้กับเขาไหม
‎ปัญหาคือผมไม่รู้ว่า ‎พวกเขาจะเชื่อผมหรือเปล่า
‎- พวกแกโดนฝังอยู่เหรอ ‎- แชนแนนโดนฝัง
‎แล้วเด็กๆ ล่ะ
‎นั่นคือสิ่งที่ผมกังวล พวกแกอยู่ในแท็งก์น้ำมัน
‎ผมไม่รู้ว่าต้องทำยังไงแล้ว
‎ขอพระเจ้ายกโทษให้ลูกด้วย
‎ผมว่าเรามีภาพของเซอร์วี่ 319
‎ดูคุ้นตาคุณไหม มันคืออะไรคะ
‎มันคือ เซอร์วี่ 319
‎โอเค
‎ตรงไหน...
‎ที่แชนแนนกับเด็กๆ อยู่
‎รูปนี้นานแค่ไหนแล้ว
‎- วันนี้ ‎- โอ้ วันนี้เหรอ
‎แชนแนนอยู่ตรงนี้
‎ตรงนั้นคือแชนแนน ‎โอเค แล้วเด็กๆ อยู่ตรงไหน
‎พวกแกอยู่ในนี้
‎พวกแกอยู่ในแท็งก์งั้นหรือ
‎มันมีฝาเปิดด้านบน ‎เป็นแท็งก์ขนาดหกเมตร
‎เจอผ้าปูที่นอนตรงนี้
‎มันมาจากไหน
‎มันคือผ้าที่ห่อแชนแนนเอาไว้
‎คุณยอมให้สาธารณชน ‎รู้ว่าแชนแนนฆ่าลูกๆ ของเธอนะ
‎ผมไม่ได้ทำร้ายลูกๆ
‎คุณยอมให้สาธารณชนรู้ว่าแชนแนน...
‎ใช่เพราะผมไม่ได้ทำร้ายลูกๆ
‎ภาพที่ออกมาตอนนี้คือ...
‎คุณได้ชีวิตใหม่...
‎หนทางเริ่มชีวิตใหม่คือกำจัดชีวิตเก่าทิ้งไปซะ
‎และผมคิดว่าคุณฆ่าเด็กๆ ก่อนแม่แกจะถึงบ้าน
‎- แล้วค่อยฆ่าแชนแนน ‎- ไม่
‎มันไม่สมเหตุสมผล มันฟังไม่ขึ้นเลย
‎ถ้าคุณไม่ใช่ปิศาจ
‎"ฉันอยากได้สาวฮอตคนนี้เป็นแฟน
‎ฉันเลยฆ่าทุกคน ‎หวังว่าทุกอย่างลงตัว" อะไรทำนองนี้
‎ผมว่าเราเข้าใกล้ความจริงแต่ยังไปไม่ถึง
‎- ถ้าคุณไม่ได้เป็นปิศาจ... ‎- ผมไม่ใช่ปิศาจ
‎ผมไม่ได้...
‎ฆ่าลูกๆ ของผม
‎โอเค
‎(สามวัน ‎ก่อนการฆาตกรรม)
‎วันที่ 10 สิงหาคม ‎แชนแนนบินไปแอริโซนากับนิโคล
‎ผมเลี้ยงลูกวันศุกร์ เสาร์ และอาทิตย์
‎- คุณรู้จักแชนแนนมานานแค่ไหน ‎- สามถึงสี่ปีเห็นจะได้
‎พวกคุณ... ไปงานสัมมนา ‎ช่วงสุดสัปดาห์ที่ผ่านมาใช่ไหมครับ
‎มีการอบรมที่แอริโซนา
‎สำหรับผู้นำระดับสูงของบริษัทที่เราต้องไปร่วม
‎โอเค
‎คุณมารับเธอที่บ้าน
‎- เธอรออยู่ที่ระเบียงหน้าบ้าน ‎- อ๋อเหรอครับ
‎จากนั้นเราก็ขับไปสนามบิน
‎- จำได้ไหมครับว่ารับเธอกี่โมง ‎- ประมาณตีสี่ครึ่งค่ะ
‎- เช้ามืดเหรอครับ โอเค
‎(ฉันคิดถึงและรักคุณมากๆ! ‎ฉันกำลังอึ้ง เราได้ลูกชาย!)
‎(ฉันตื่นเต้นและมีความสุขมาก ‎ขอบคุณที่ให้ฉันกอดคุณเมื่อเช้า)
‎(รู้สึกดีมาก! ‎จดหมายของคุณอยู่ที่คอมพิวเตอร์)
‎(คริสสุดที่รักของฉัน ‎ฉันไม่รู้...)
‎(ฉันคิดถึงการกอดคุณ!)
‎(ฉันคิดถึงการเฝ้ามองคุณหัวเราะและเล่นกับลูก)
‎(ฉันคิดถึงการได้เจอคุณ ‎คิดถึงกลิ่นของคุณ ฉันคิดถึง)
‎(ฉันจะทำตัวสุภาพ เข้ากันกับแม่คุณ)
‎(ฉันจะสู้เพื่อชีวิตแต่งงานของเราและเพื่อคุณ!)
‎(รักเสมอตลอดมาและตลอดไป ‎แชนแนน)
‎(หน่วยบริการชุมชน ‎เมืองเฟรดเดอริค)
‎คริส ช่วยยืนขึ้นหน่อยครับ
‎ผมขอให้คุณหันหน้าเข้ากำแพง
‎ด้านนั้นครับ หันหน้าเข้า
‎ยกมือขึ้น
‎ในช่วงสิบนาทีสุดท้าย เราได้รับ ‎การยืนยันว่าสามีของแชนแนน
‎และพ่อของลูกทั้งสองคน ‎คริส วัตส์รับสารภาพแล้ว
‎เพื่อนบ้านอยู่ที่นี่ คืนนี้บางคน ‎ยังอยู่ข้างนอก พวกเขากระวนกระวาย
‎พวกเขาเศร้ากับข่าวสยองนี้ถ้านี่คือสิ่งที่เกิดขึ้น
‎คุณครับ กรุณาก้าวออกมาตรงนี้ด้วยครับ
‎หันหน้าเข้าราวจับตรงนี้ คุณมีอะไรติดตัวไหมครับ
‎(วันที่สาม)
‎(วันที่สี่)
‎ถึงจุดนี้เราค้นเจอ
‎ศพที่ค่อนข้างมั่นใจว่าเป็นศพของแชนแนน วัตส์
‎เรามีเหตุที่เชื่อได้ว่าเราทราบตำแหน่งศพ
‎ของเด็กๆ และกำลังดำเนินการกู้ศพออกมา
‎นี่คือเรื่องเลวร้ายที่สุดเกินจินตนาการของใคร
‎ขอบคุณทุกคนที่ออกมาจุดเทียนรำลึก
‎และสวดภาวนา พวกเราซาบซึ้งมาก
‎และคำภาวนาทั้งหลาย ‎ที่หลั่งไหลมาสู่ครอบครัวเรา
‎(สองวัน ‎ก่อนการฆาตกรรม)
‎(อรุณสวัสดิ์ที่รัก สาวๆ ตื่นหรือยังคะ)
‎(อรุณสวัสดิ์ พวกแกนั่งดูการ์ตูนอยู่บนเตียง)
‎(คุณคุยกับเบลล่าหรือยังว่าเรากำลังจะมีลูกชาย)
‎(ยังเลย)
‎(แกบอกว่าถ้าน้องออกมา ‎แกจะสมมติว่าน้องเป็นผู้หญิง)
‎(พระเจ้า! ฉันรักเธอ)
‎คุณพูดถึง...
‎เด็กๆ ว่าเขามีลูกแล้ว
‎และมันทำให้คุณไม่สบายใจ
‎เพราะคุณอยากมีครอบครัวของตัวเอง
‎อธิบายให้ผมฟังหน่อยว่าที่ผมพูดถูกต้องไหม
‎คงใช่ แต่ไม่ได้หมายถึงอย่างนั้น ‎ที่ฉันพูดกับเขา
‎โอเค นั่นคือสิ่งที่ผมอยากรู้ ‎คุณเคยบอกเขาว่า...
‎- ไม่เคยพูด... ‎- ลูกของเขาเป็นอุปสรรคหรือเปล่า
‎- ภรรยาเขาเป็นอุปสรรคหรือเปล่า ‎- ไม่เคย
‎เรื่องนี้ทำฉันช็อกพอๆ กับคนทั้งโลก
‎ทั้งหมดเลย
‎เขาโกหกเยอะเหลือเกิน ‎พอฉันลองนึกย้อนกลับไป
‎คำโกหกต่างๆ ฉันเชื่อจริงๆ ‎ว่าเธอไปแล้ว ฉันบอกว่า...
‎"ปล่อยเธอไปเลย ‎เดี๋ยวผ่านไปวันนึงเธอก็กลับมา"
‎"เดี๋ยวเธอก็เข้าใจ ให้เธอเย็นลงก่อน ‎เดี๋ยวเธอมานี่ ทุกอย่างจะเรียบร้อย"
‎"รู้ไหม เดี๋ยวนะ" เขาทำฉันเชื่อว่า ‎"ผมว่าเธอโมโห" แล้วก็...
‎เอาล่ะ เราข้ามเรื่องนี้ไปก่อน
‎พวกคุณเจอกันที่บ้าน ‎มีไปร้านอาหารกันหรือเปล่า
‎มีไปที่ไหนประจำไหมครับ
‎เขามาหาฉันที่บ้าน เสาร์ที่แล้วเราไป...
‎บาร์ที่เราเคยไปชื่ออะไรนะ ‎มันเปลี่ยนชื่อแล้ว เดอะ เลซี่ ด็อก
‎คืนนั้นเขาจ้างพี่เลี้ยงเด็ก
‎คริสบอกว่าเขาไปดูทีมร็อกกี้ส์แข่งเมื่อคืนวันเสาร์
‎พวกเขามีพี่เลี้ยงเด็ก
‎พอเธอดูบิลบัญชีธนาคาร เขาออกไปทานมื้อค่ำ
‎ซึ่งมันไม่แปลก แต่ยอดมัน 60 กว่าเหรียญ
‎- คุณจำได้ไหมว่าที่ไหน ‎- เดอะ เลซี่ ด็อกที่เวสต์มินสเตอร์
‎- เป็นบาร์ปิ้งย่าง ‎- ต้องนั่งอยู่นานทีเดียวถึงใช้ไป 65 เหรียญ
‎ใช่ นั่นคือเรื่องที่เราคุยกัน
‎พอเธอวางหูจากเขา แล้วเรากลับมาถึง
‎เธอโมโห เธอพูดว่า "เขาใช้เงินไปกับอะไร"
‎ฉันบอกว่า "อาหารมั้ง ไม่รู้สิ" เธอเลยดูเมนู
‎เขาบอกว่าเขากินแซลมอนกับเบียร์ ‎เธอบอกว่า "มันแค่ 30 เหรียญ
‎แล้วอีก 40 เหรียญมาจากไหน"
‎เธอเลยเริ่มไล่ดูบิลบัญชีธนาคาร
‎ดูว่ามีค่าใช้จ่ายอะไรอื่นอีกช่วงที่เธอไม่อยู่
‎เรากลับมาที่บ้านของฉันแป๊บนึง จากนั้นเขาก็ไป
‎คุณจำเวลาที่เขากลับไปได้ไหม
‎จำได้ว่าเขากลับไปช่วงดึกสี่ทุ่ม
‎ฉันว่ามันมีข้อความที่เขาส่งมาตอนถึงบ้านแล้ว
‎จำได้ว่าฉันตอบกลับข้อความ ‎ไปว่า "โห มันเร็วมาก"
‎เขาบอก "ใช่ นี่แวะปั๊มเพื่อกดเงินด้วยนะ
‎ไปจ่ายให้พี่เลี้ยงเด็ก"
‎เขายังไม่ถึงบ้านจนสี่ทุ่มครึ่ง ‎ซึ่งเธอรู้สึกว่ามันแปลก
‎เพราะมันเป็นเวลาหลังมื้อค่ำ
‎และเธอรู้ว่าเขาถึงบ้านตอนไหน
‎เพราะระบบรักษาความปลอดภัย ‎บอกเวลาที่คุณเปิดประตู
‎ชายชาวโคโลราโดถูกตั้งข้อหา ‎ฆาตกรรมภรรยาตั้งครรภ์และลูกสาวสองคน
‎จะกลับมาขึ้นศาลวันนี้
‎แต่จากคำให้การ เขากล่าวว่า ‎เขาไม่ได้เป็นคนฆ่าลูกๆ
‎ผมหวังว่าวันนี้เขาจะเป็นลูกผู้ชายกว่านี้
‎ที่บอกว่า "รู้ไหม นี่คือเรื่องที่เกิดขึ้น"
‎ผมไม่เคยสงสัยเลย ‎พี่สาวผมไม่มีทางทำร้ายลูกๆ ของเธอ
‎เธอรักลูกมาก มากกว่าอะไรทั้งหมดในโลก
‎คริส วัตส์รู้ว่าเขาจะต้องเข้าคุก
‎โดยไม่มีการอุทธรณ์หรือรับโทษประหาร
‎พวกคุณหลายคนถามว่า ‎โทษประหารจะตัดสินเมื่อไหร่
‎มันจะไม่เกิดขึ้นในสองสามอาทิตย์ข้างหน้านี้
‎มีการพูดถึงกันมากในกลุ่มเฟสบุ๊คต่างๆ
‎และผู้ติดตามเป็นหมื่นๆ ในกลุ่มเฟสบุ๊คเหล่านี้
‎ทุกคนขุดคุ้ยการสนทนาของคู่นี้ทุกเม็ด
‎ฉันสงสัยว่าเธออยากมี ‎เบลล่ากับซีซีจริงๆ หรือเปล่า
‎วิธีการเลี้ยงลูกของเธอดูน่าเป็นห่วง
‎คนที่ฉันขอบอกว่าหลงตัวเองสุดๆ คือ แชนแนน
‎- ฉันว่าเธอทำเขาเตลิด ‎- พระเจ้า เธอไม่ได้กดดันเขา
‎- ให้ทำแบบนี้ ‎- เธอทำ
‎คุณไม่รู้ว่ามันเกิดอะไรขึ้นหลังประตูนั่น
‎- เธอทำเขาเป็นบ้า ‎- ไม่เอาน่า นี่คุณกำลังโทษเหยื่อเหรอ
‎เธอมันร้าย
‎มีบางคนเชื่อว่าเขาบริสุทธิ์
‎และชาวทฤษฎีสมคบคิดใช้โซเชียลมีเดีย
‎โจมตีครอบครัวของแชนแนนอย่างต่อเนื่อง
‎แฟรงค์ รูซเซค พ่อของแชนแนน ‎กล่าวว่าลูกสาวและหลานๆ ของเขา
‎ถูกดูหมิ่น
‎หยามเกียรติ ใส่ร้าย และเย้ยหยัน ‎อย่างร้ายกาจที่สุดเท่าที่ใครจะจินตนาการ
‎ได้โปรดหยุด กลับไปใช้ชีวิตของคุณเถอะ ‎อย่ายุ่งกับพวกเรา
‎(หนึ่งวัน ‎ก่อนการฆาตกรรม)
‎หนึ่ง สอง สาม สี่ พ่อขา!
‎ห้า!
‎หก
‎(เขากับฉันรู้ว่าฉันชอบทำให้ได้อย่างใจ)
‎(แต่ฉันไม่เคยคิดว่า ‎เขาจะรู้สึกยังไงในฐานะผู้ชาย)
‎เธอโทรหาเขาคืนนั้นตอนเราอยู่ที่สนามบิน
‎เธอบอกว่า "ช่วยดูของให้ฉันหน่อย ‎เดี๋ยวฉันขอคุยกับคริสแป๊บนึง"
‎เธอกลับมาในเวลาไม่ถึงห้านาที
‎ฉันถามว่า "โอเคไหม" เธอบอก "ไม่"
‎เธอบอกว่า "ฉันไม่ได้คุยกับเขาเลยทั้งวัน ‎คุยกันน้อยมากอาทิตย์นี้
‎เขาเอาแต่ออกกำลังกาย
‎เขาออกกำลังกายตอนพูดสายกับฉัน
‎ฉันเลยปล่อยเขาไป!"
‎(ฉันข่มเขาโดยไม่รู้ตัวเรื่องพ่อแม่เขา)
‎(เคยบอกเขาให้หัดใช้กึ๋นปกป้องครอบครัวบ้าง)
‎(ที่รัก เธอเป็นภรรยาที่วิเศษ ‎นี่ไม่ใช่ความผิดเธอ เธอกำลังปกป้องครอบครัว)
‎(เขารู้! เขายอมฆ่าได้เพื่อเธอ)
‎(ขอบคุณที่ช่วยดูลูกๆ สุดสัปดาห์นี้ ‎เพื่อที่ฉันจะได้ไปเรียนและทำงาน)
‎(ฉันซึ้งใจมาก!)
‎(ด้วยความยินดี!)
‎(คุณจะทานผักอะไรตอนมื้อค่ำพรุ่งนี้คะ)
‎(บรอกโคลีก็ดี ถั่วแขกก็ได้)
‎(โอเค เดี๋ยวฉันไปซื้อที่คอสท์โคพรุ่งนี้)
‎(อยากได้อะไรอีกไหมนอกจากสลัดกับปวยเล้ง)
‎(แค่นั้น เครื่องออกหรือยัง)
‎(ขึ้นเครื่องแล้ว จวนจะออกแล้ว)
‎(ขอบคุณพระเจ้า ภาวนาให้บินปลอดภัย!)
‎(รักคุณนะ)
‎(ตายชัก โทษที ผมเผลองีบอยู่ที่โซฟา ‎ต้องสายแน่ๆ)
‎ฉันส่งเธอตอนตีหนึ่งสี่สิบห้า
‎พอฉันถึงบ้านคืนนั้นฉันไม่ได้คุยกับเธออีก
‎(สองเดือน ‎หลังการฆาตกรรม)
‎(สามเดือน ‎หลังการฆาตกรรม)
‎(วันที่ 6 พฤศจิกายน 2018 ‎ศาลเวลด์เคาน์ตี้)
‎สวัสดีครับทุกคน
‎สำหรับผู้ที่ไม่ได้เข้าฟังในศาลวันนี้
‎ผมขอใช้เวลานี้สรุปการดำเนินการตามกฎหมาย
‎ระหว่างประชาชนกับคริสโตเฟอร์ วัตส์ ‎เมื่อช่วงบ่าย
‎คุณวัตส์ได้รับผิดทั้งเก้ากระทง ซึ่งรวมถึง
‎ข้อหาฆาตกรรมแชนแนน วัตส์ ‎โดยเจตนาและไตร่ตรองไว้ก่อน
‎ข้อหาฆาตกรรมเบลล่า วัตส์โดยเจตนา
‎ข้อหาฆาตกรรมเซเลสท์ วัตส์โดยเจตนา
‎ข้อหาทำให้เกิดการแท้งโดยไม่ชอบ ‎ด้วยกฎหมายซึ่งส่งผลกระทบต่อนิโก้ วัตส์
‎และการอำพรางศพอีกสามกระทง
‎เนื่องจากเขารับสารภาพผิด ‎จึงไม่ต้องรับโทษประหารชีวิต
‎แซนดี้พูดถึงเรื่องนี้ด้วยความขมขื่นกับผม
‎"เขาเลือกพรากชีวิตของพวกเขา
‎ฉันจึงไม่อยากตกอยู่ในฐานะ ‎ของคนที่เลือกพรากชีวิตของเขา"
‎(วันที่ 18 กุมภาพันธ์ 2019)
‎เรื่องสุดท้ายที่เราพูดถึงกันคือเด็กๆ อยู่ที่ไหน
‎แต่เราไม่เคยพูดถึงเรื่องคืนนั้น
‎เธอถึงบ้านตอนตีสอง
‎ผมรู้สึกว่าเธอรู้
‎เรื่องที่ผมทำเมื่อวันเสาร์คือฟางเส้นสุดท้าย
‎ออกไปเที่ยวกับคนอื่นแล้วใช้เงินบัญชีของเราจ่าย
‎เหมือนผมไม่ปิดอะไรอีกแล้ว
‎ผมรู้สึกว่าเธอขึ้นมาบนเตียง
‎เธอเริ่มลูบไล้ผม เราลงเอยด้วยการมีเซ็กซ์
‎พอผมตื่นมาตอนเช้า
‎ผมบอกเธอว่า
‎ผมว่าเราไปกันไม่ได้อีกแล้ว
‎เธอถามว่า "เกิดอะไรขึ้น แล้วเมื่อคืนคืออะไร"
‎เธอบอกว่า "ฉันว่าแล้วว่าคุณมีคนอื่น"
‎ผมพูดไม่ออกว่า "ใช่ผมมีคนอื่น"
‎เธอเลยพูดว่า "คุณจะไม่ได้เจอลูกอีก
‎คุณจะไม่ได้เจอหน้าพวกแกอีกต่อไป ‎อย่ามาแตะต้องฉัน"
‎ถ้าผมไม่ได้เจอนิกกี้ ‎ผมจะรู้ไหมว่าความสัมพันธ์เรามันแย่
‎คงไม่
‎แล้วเป็นยังไงต่อ
‎ผมบอกว่าผมไม่ได้รักเธอแล้ว เรื่องเกิดตอนนั้น
‎เกิดอะไรขึ้น
‎เธอบอกผมว่าอย่าแตะต้องเธอ ‎แล้วมือผมก็คว้าเธอ
‎ผมไม่อยากบอกว่าผมรู้สึกต้องทำแบบนั้น
‎ผมรู้สึกในใจว่ามันฝังอยู่ในหัว
‎ผมจะทำมันตอนผมตื่นเช้าขึ้นมา ‎แล้วมันก็เกิดขึ้น
‎ผมควบคุมมันไม่ได้ ทำไมผมถึงปล่อยวางไม่ได้
‎แล้วเธอเป็นยังไง
‎เธอไม่ได้สู้
‎จากนั้นเบลล่าเข้ามาในห้อง
‎เธอพูดอะไร
‎"แม่เป็นอะไร"
‎เธอมีผ้าห่มสีชมพูผืนเล็กมาด้วย
‎ตอนนั้นแชนแนนอยู่ตรงไหน
‎อยู่บนเตียง แต่เธอคว่ำหน้า
‎ผมเอาแชนแนนใส่ในผ้าปู อุ้มเธอลงมาข้างล่าง
‎ผมเปิดรถกระบะ
‎คุณใส่แชนแนนไว้ในรถ
‎แล้วเอาเด็กทั้งสองคนใส่รถเหรอคะ
‎นั่งข้างหลังกับพวกเด็กๆ อยู่ในผ้าปู
‎- แชนแนนนั่งข้างหลังด้วยเหรอ ‎- ไม่ บนพื้น
‎แล้วพวกแกพูดอะไรถึงเรื่องแชนแนนอยู่บนพื้น
‎"แม่เป็นอะไรไหมคะ"
‎คุณบอกลูกๆ ว่าอะไร
‎"แม่สบายดี"
‎ตอนผมขับไปที่นั่น
‎พวกแกเหมือนจะหลับอยู่
‎กอดกัน นอนซุกบนตักของกันและกัน
‎ที่จริงผมพยายามนึกภาพเส้นทางที่มา
‎น่าจะ 45 นาทีถึงหนึ่งชั่วโมง
‎แล้วมัน...
‎ผมน่าจะ...
‎รักษาชีวิตลูกสาวของผมไว้ไหม
‎ผมน่าทำอะไรได้บ้างหรือเปล่า ‎ทำไมผมถึงทำ ผมไม่รู้
‎ผมอยากเป็นพ่อคนมาตลอดชีวิต
‎มีลูก และพวกเขารักผม อะไรแบบนั้น...
‎ผมแค่ไม่... มันไม่มีเหตุผลเลย
‎แล้วเกิดอะไรขึ้นตอนคุณไปถึงที่นั่น
‎ซีซีก่อน
‎ผมเอาผ้าห่มคลุมหัวเธอ
‎เธอขัดขืนไหมครับ
‎คิดว่านะ...
‎แล้วเกิดอะไรขึ้นกับเบลล่า ‎บอกผมหน่อยว่าเกิดอะไรขึ้นที่นั่น
‎เธอพูดว่า "เกิดอะไรขึ้นกับซีซี"
‎ทุกครั้งที่ผมหลับตาลง ‎ผมจะเห็นเธอพูดว่า "พ่อคะ อย่า"
‎ผมได้ยินทุกวัน
‎หลังจากที่เขาทิ้งศพ เขาโทรศัพท์หลายครั้ง
‎โทรไปที่โรงเรียนหนึ่งครั้ง ‎แจ้งว่าเด็กๆ จะลาออก
‎เขาติดต่อนายหน้าเพื่อปรึกษาเรื่องขายบ้าน
‎และเขาส่งข้อความไปหาแฟนสาว ‎เกี่ยวกับอนาคตของพวกเขา
‎ทั้งหมดนี่ไม่ได้ตอบคำถามว่าทำไม
‎ถ้าเขาไม่มีความสุข
‎และอยากเริ่มต้นใหม่ ก็แค่หย่า
‎คุณไม่ต้องสังหารหมู่ครอบครัวตัวเอง ‎แล้วทิ้งพวกเขาเหมือนขยะ
‎ทำไมนิโก้ เซเลสท์ เบลล่าและแชนแนน
‎ต้องมาจบชีวิต... เพื่อให้เขาได้สิ่งที่ต้องการ
‎ศาลที่เคารพ แซนดี้ รูซเซค ‎มีเรื่องอยากกล่าวต่อศาล
‎ฉันขอขอบคุณที่ให้เวลาค่ะ
‎เรารักคุณเหมือนลูก เราเชื่อใจคุณ
‎ภรรยาที่ซื่อสัตย์ของคุณเชื่อใจคุณ
‎ลูกๆ รักคุณ และพวกแกก็เชื่อใจคุณ
‎ลูกสาวของคุณ เบลล่า มารี ‎ร้องเพลงด้วยความภูมิใจ
‎ฉันไม่รู้ว่าคุณได้เห็นหรือเปล่า ‎แต่มันคือ "พ่อขา พ่อคือฮีโร่ของหนู"
‎ฉันไม่รู้ว่า...
‎ใครให้สิทธิ์คุณพรากชีวิตพวกเขา
‎แต่ฉันรู้...
‎พระเจ้าและทูตสวรรค์ของพระองค์อยู่ที่นั่น...
‎ในตอนนั้น เพื่อพาพวกเขากลับบ้าน ‎บนสรวงสวรรค์
‎ขอบคุณค่ะศาลที่เคารพ
‎โปรดแนะนำตัวเองไว้เป็นหลักฐานด้วยครับ
‎ฉันซินดี้ วัตส์
‎ฉันพยายามทำความเข้าใจว่าโศกนาฏกรรมนี้ ‎เกิดขึ้นได้อย่างไรและเพราะอะไร
‎หลายคนคงไม่เข้าใจว่าฉันนั่งอยู่ในห้องนี้ได้ยังไง
‎ภายใต้สถานการณ์แบบนี้ ‎และอยากบอกทุกคนว่าเราหัวใจสลาย
‎ถึงจะนึกไม่ออกว่าอะไรนำพาเรามาถึงวันนี้
‎เรารักลูก
‎และเราให้อภัยนะ ลูกชาย
‎คุณวัตส์ตามที่ผมเคยแจ้งไปเมื่อช่วงต้น ‎คุณมีสิทธิ์จะพูดแถลงการณ์
‎ถ้าคุณเลือกขึ้นแถลง มีจะกล่าวอะไรไหมครับ
‎ไม่ครับ
‎นี่อาจจะเป็นอาชญากรรมที่ไร้มนุษยธรรมที่สุด...
‎และโหดร้ายที่สุดเท่าที่ผมเคยตัดสิน
‎จากหลายพันคดีที่ผ่านมือผมมา
‎โทษใดที่เบากว่าโทษสถานหนักที่สุด
‎ก็ไม่สาสมกับการกระทำที่ร้ายแรงของจำเลย
‎เจ้าหน้าที่ ผมอยากขอให้คุณพาจำเลยไปคุมขัง
‎และให้เขารับโทษในทัณฑสถานตลอดชีวิต
‎เรื่องราวสะเทือนใจในศาลวันนี้
‎ชายชาวโคโลราโด ‎ได้รับโทษตลอดชีวิตสามกระทง
‎ฐานฆาตกรรมภรรยาตั้งครรภ์ ‎และลูกสาวอีกสองคน
‎ในคดีสะเทือนขวัญคนทั้งประเทศ
‎ลูกสาวผมต่อให้เธอท้องอยู่ เธอคือนักสู้
‎ผมยืนยันว่าเขาลงมือตอนเธอกำลังหลับ
‎ไม่อย่างนั้นเขาคงไม่อยู่ในสภาพ ‎ที่เห็นตอนนี้แน่ถ้าเธอตื่นอยู่
‎วันนี้สิ่งที่ผมอยากบอกพวกคุณด้วยความมั่นใจ
‎ก็คือการที่เขาพยายาม ‎ส่องประเด็นไปที่แชนแนนอย่างผิดๆ
‎และการโกหกหน้าตายได้รับการแก้ไขแล้ว
‎การส่องประเด็นได้อยู่ในที่ถูกที่ควรแล้ว ‎นั่นเองคือเขา
‎หวัดดีสเตซี่ย์ ฉันชื่อนิโคล ‎ฉันโทรมาเพราะฉันเป็นห่วง
‎เพื่อนของฉัน
‎- สก็อตครับ สบายดีนะครับ ‎- เป็นไงบ้าง
‎ผ้าห่มของเด็กๆ หายไป
‎- โทรศัพท์ของเธออยู่นี่ ‎- มันสำคัญกับชีวิตเธอมาก
‎(เวลา 12.00 น. - ช่วยโทรกลับผมได้ไหม)
‎(เวลา 13.19 น. - ผมกำลังกลับบ้าน ‎ขอให้คุณอยู่ที่นั่น)
‎(เวลา 13.19 น. - คุณอยู่ที่ไหน)
‎แหวนแต่งงานเธออยู่ไหม
‎เขาทำตัวไม่ปกติเลย
‎ไม่เหรอครับ
‎เธอท้องอยู่ด้วยครับ
‎แชนแนน เบลล่า เซเลสท์ ‎พวกเธออยู่ที่ไหน กลับบ้านเถอะ
‎ผมอยากเจอทุกคนอีกครั้ง ‎บ้านไม่เป็นบ้านพอทุกคนไม่อยู่
‎ฉันบอกได้เลยว่า สุดท้ายแล้ว ‎ฉันทำทุกอย่าง
‎ด้วยหัวใจและวิญญาณ ‎เพื่อให้ครอบครัวเรามีชีวิตที่ดีขึ้น
‎และให้สิ่งที่ครอบครัวของฉันสมควรได้รับ
‎พวกลูกๆ ติงต๊องจัง โอเค ไปโรงเรียนได้แล้ว
‎หนูรักโรงเรียน
‎เพราะปัญหาสุขภาพของฉัน เพราะฉันป่วยหนัก
‎ฉันให้เขาเข้ามา
‎เขาแค่รู้จักฉันในช่วงเวลานั้น
‎เขารู้จักฉันช่วงที่เลวร้ายที่สุด
‎และเขายอมรับฉัน
‎เราไม่ต้องสัญญาเพื่อวันพรุ่งนี้ ‎เราไม่ต้องมีสัญญาอะไร
‎โอ๊ยตายแล้ว!
‎แต่เพื่อมีความสุขกับลูกๆ ‎และทุกช่วงเวลาบ้าบอทั้งหลาย...
‎- แม่รักลูกๆ นะ ‎- ขอกอดน้องหน่อย
‎อยากกอดน้องไหมจ๊ะ
‎มันอาจจะบ้าบอมากๆ แต่ฉันรักมัน
‎(ในอเมริกา ผู้หญิงสามคนถูกฆ่า ‎โดยคู่ชีวิตคนปัจจุบันหรือคนรักเก่าทุกวัน)
‎(พ่อแม่ที่ฆ่าลูกของตัวเอง ‎และคู่ชีวิต ส่วนใหญ่เป็นผู้ชาย)
‎(อาชญากรรมมักเกิด)
‎(โดยไตร่ตรองไว้ก่อน)
‎(ขอขอบคุณครอบครัวรูซเซค)
‎คำบรรยายโดย คุณาพร ศันสนียกุลวิไล